year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 24 | Færeyingar hafa mótmælt því að gamli Herjólfur taki tímabundið við siglingum frá höfuðborginni Þórshöfn til Suðureyjar. Íbúar hafa áhyggjur af því að Herjólfur sé bæði of hægur og of lítill til að sinna því hlutverki sem honum er ætlað. | Færeyska Kringvarpið hefur fjallað um málið síðustu daga og rætt við ósátta íbúa Suðureyjar, sem er syðsta eyja Færeyja.
Aðalferja Suðureyinga, Smyrill, þarfnast viðgerða og verður bundinn við bryggju í sex vikur. Strandfaraskip Landsins, ríkisstofnun Færeyja sem sér um almenningssamgöngur, leigði gamla Herjólf af Vegagerðinni í júní. Honum er nú ætlað að sigla svokallaða Suðureyjaleið í Færeyjum, aðallega sem vöruflutningaskip en einnig sem afleysingaferja með farþega ef þörf krefur. Þessu hafa íbúar Suðureyjar mótmælt og krefjast þess að fá hentugra skip áður en færeyska skipið Smyrill fari til viðgerðar. Gamli Herjólfur sé bæði minni og hægfarari en Smyrill. Þau óttist að færri ferðir til og frá höfuðborginni valdi vöruskorti og að eyjaskeggjar einangrist vegna skertra samgangna.
Yfirvöld í Færeyjum hafa svarað gagnrýninni og segja það nú vera til skoðunar að fá annað skip til þess að sigla Suðureyjaleiðina. Ekki verði þó komist hjá því að ráðast í viðgerðir á færeyska skipinu, sem missi annars siglingaleyfi. | null |
2022 | 24 | Vopnahlé á milli Ísraela og Palestínumanna hélt á Gaza-svæðinu í nótt. Tugir Palestínumanna höfðu farist í átökum dagana á undan, þeim mannskæðustu í rúmt ár. | Egypskum stjórnvöldum tókst að miðla málum á milli Palestínumanna á Gaza-svæðinu og Ísraelsstjórnar og tilkynnt var um vopnahlé í gærkvöld. Heilbrigðisyfirvöld á svæðinu höfðu varað við neyðarástandi þar sem ekki var til nægt eldsneyti til að knýja rafstöðvar sjúkrahúsa mikið lengur.
Ísraelskir miðlar sögðu frá því að fáeinum eldflaugum hefði verið skotið frá Gaza-svæðinu skömmu eftir að vopnahléið tók gildi og var því svarað með árásum á móti. Eftir það virðist vopnahléið hafa haldið.
Til átaka kom eftir að Ísraelar handtóku leiðtoga samtakanna PIJ, sem vinna náið með Hamas. Palestínska heilbrigðisráðuneytið segir 44 hafa farist í árásum Ísraela og ríflega 300 særst. Ísraelski herinn telur 35 hafa farist, þar af ellefu almenna borgara. Fimmtán til viðbótar hafi farist í árásum PIJ. Enginn Ísraeli fórst í átökunum svo vitað sé.
Joe Biden Bandaríkjaforseti kallaði eftir því í yfirlýsingu að stríðandi fylkingar virtu vopnahléið og tryggðu að eldsneyti og mannúðaraðstoð flæddu nú hindrunarlaust á Gazasvæðið. Þá sagði hann að rannsaka þyrfti sérstaklega mannfall almennra borgara í átökunum.
Ísraelar lokuðu á ferðir til og frá Gaza-svæðinu við upphaf þessarar nýjustu hrinu átaka. Þeim takmörkunum hefur nú að mestu verið aflétt, segir í frétt breska ríkisútvarpsins. | Vopnahlé á milli Ísraela og Palestínumanna hélt í nótt og í morgun. Stillt var til friðar í gær eftir átök undanfarinna daga, þau mannskæðustu í rúmt ár. |
2022 | 24 | Áfram verður lokað fyrir aðgengi almennings að gosstöðvunum í Meradölum i dag vegna veðurs. Á meðan verður tækifærið nýtt til að laga gönguleið A, sem er sú gönguleið sem flestir fara þegar gengið er að gosstöðvunum. Einnig verður unnið að öðrum lagfæringum á svæðinu. Að öllu óbreyttu verður opnað fyrir aðgengi að eldgosinu klukkan tíu í fyrramálið. Enginn björgunarsveitarmaður verður á fjallinu í dag til að aðstoða þá sem lenda í vandræðum. | Veðurspá fyrir daginn er slæm. Strax upp úr eitt verður mjög hvasst þarna við eldstöðvarnar og mikil rigning. Þannig að það var ákvörðun tekin um að halda lokun til streitu á fundi viðbragðsaðila
núna klukkan hálf níu í morgun.
Segir Úlfar Lúðvíksson lögreglustjóri á Suðurnesjum. Á sama tíma stendur til að nota tækifærið og fara með vinnuvélar inn að gosstöðvunum og laga gönguleið A, en það er sú gönguleið sem flestir fara til að skoða gosið.
Það þarf eftir sem áður að gera þarna ákveðnar lagfæringar. Svo er bara veðurútlitið slæmt þannig að þetta fer ágætlega saman.
Reyna þá að gera aðgengið betra, nota tækifærið þegar svæðið er lokað.
Í tilkynningu frá lögreglunni á Suðurnesjum er bent á að björgunarsveitin Þorbjörn muni hvíla sitt fólk í dag þar sem mikið hafi mætt á því undanfarið. Enginn björgunarsveitarmaður verður á fjallinu í dag og því ekki hægt að aðstoða þá sem þurfa þess komi eitthvað upp á. Ekki verður því hægt að tryggja öryggi fólks á svæðinu. Úlfar segir lögregluna verða með vakt við Suðurstandarveg í dag.
Við erum með vakt þarna og lögreglan fylgist með Suðurstrandarvegi.
Jú, við verðum með vakt þarna í dag. | Áfram verður lokað fyrir aðgengi almennings að gosstöðvunum í Meradölum í dag vegna veðurs. Tækifærið verður nýtt til lagfæringa á svæðinu, meðal annars á aðal gönguleiðinni. Enginn björgunarsveitarmaður verður á fjallinu í dag til að aðstoða þá sem lenda í vandræðum. Opnað verður að gosinu klukkan tíu á morgun, að öllu óbreyttu. |
2022 | 24 | Órói hefur aukist við gosstöðvarnar í Meradölunum sem hópstjóri náttúruvár segir til marks um að smám saman byggist upp gígar líkt og í síðasta gosi. Talsverðar sprungur mynduðust víða á Reykjanesi vegna jarðskjálftanna um mánaðamótin. | Kristín Jónsdóttir hópstjóri náttúruvár hjá Veðurstofu Íslands segir virknina í gosinu hafa verið svipaða frá upphafi. Gosið nú sé mjög svipað gosinu í fyrra. Jörð rofnaði víða á Reykjanesi við alla þá sterku jarðskjálfta sem riðu yfir um mánaðamótin.
Við fengum 20 skjálfta sem eru fjórir af stærð, frá fjórum og upp í fimm komma fjórir. Og það mynduðust sprungur víða í tengslum við þessa miklu skjálftahrinu.
Við höfum verið að fá inn tilkynningar að fólk er að sjá þessar sprungur. Okkar besta fólk er að skoða þær og við erum að taka þetta allt saman út.
Kristín segir að dregið hafi úr eftirmálum kvikuinnskotsins sem myndaðist í aðdraganda gossins. En geta fleiri sprungur opnast?
Það er líka annað sem við verðum að hafa augun opin fyrir. Það er eitthvað sem getur gerst .
Við sáum það gerast síðast nokkrar vikur inn í gosið. Við þurfum að fylgjast vel með því og erum að gera það.
Kristín segir líklegast að opnist nýjar sprungur verði það í hraunbreiðunni frá því í fyrra. Erfitt sé að spá fyrir um þróun næstu daga og vikna. | null |
2022 | 24 | Myndsímtal varð til þess að lögregla gat staðsett mann í sjálfheldu við Bjarnarfjalli við Hvalvatnsfjörð í nótt. Lögreglan segir svæðið hættulegt en þýskur ferðamaður lést í fjallgöngu á sömu gönguleið fyrir nokkrum dögum. | Björgunarsveitir á Norðurlandi voru kallaðar út rétt tæplega fjögur í nótt eftir að tilkynning barst frá manni í sjálfheldu. Eftir nokkra leit tókst að staðsetja manninn á Bjarnarfjalli við Hvalvatnsfjörð austanmegin við Eyjafjörð, þangað sem þyrla Landhelgisgæslunnar sótti manninn. Um 60 manns tóku þátt í aðgerðum sem Jóhannes Sigfússon aðstoðaryfirlögregluþjónn hjá lögreglunni á Norðurlandi eystra stýrði.
Það gekk í smá brasi að finna nákvæma staðsetningu en svo tókst okkur að ná myndsímtali við hann, þannig að hann gat sýnt okkur svona sitt nágrenni og sitt útsýni og þannig gátum við staðsett hann betur. Það kemur upp úr kafinu að hann er á nánast sama stað og þýski ferðamaðurinn sem lést þarna í fjallgöngu fyrir nokkrum dögum.
Sá staður, er þetta hættulegt svæði?
Já, þetta er laust land, það er bratt í sjó fram þannig að þetta eru skriður og reynslan er að sýna okkur að svarið getur ekki verið annað en, já þetta er hættulegt svæði.
Er einhver ástæða til að vara fólk við að vera þarna á ferli?
Já, miðað við þessar aðstæður. Þessi leið er reyndar merkt inn á einhver kort. Þetta er merkt inn sem gönguleið og það þarf svona aðeins ofan í saumana á þeim hlutum svona í framhaldi af þessari reynslu en það er ástæða til að vara við ferðum í þessum skriðum, já.
Þyrla flutti manninn á sjúkrahúsið á Akureyri í morgun þar sem hann dvelur nú.
Eftir því sem ég kemst næst þá er staðan á honum nokkuð góð, svona líkamlega alla veganna. | Lögregla varar ferðalanga við að ganga við Hvalvatnsfjörð milli Eyjafjarðar og Skjálfanda. Lögreglunni tókst að staðsetja mann í sjálfheldu á svæðinu eftir myndsímtal í nótt, á sama stað og þýskur ferðamaður lést á dögunum. |
2022 | 25 | Geggjað er á margra vörum og eitt vinsælasta orðið í máltískunni. Það er notað um nánast hvað sem er og margir ljúka samtölum á þessu...frábæra...orði. | Orðið geggjað hefur verið mjög áberandi í íslensku talmáli að undanförnu. Viðmælendur í útvarpsfréttum hafa til dæmis notað orðið mun oftar það sem af er þessu ári en í heild fyrri ár.
Það er tíska í talmáli eins og öðru og þessi misserin virðist orðið geggjað vera það heitasta í máltískunni. Á meðan er eldri máltískutrendum eins og *ýkt kúl* og *já sæll* pakkað í kassa með stórum herðapúðum og túperuðu hári. Guðrún Línberg Guðjónsdóttir málfarsráðgjafi RÚV og íslenskufræðingur segir erfitt að átta sig á því hversu algeng orð séu í talmáli þar sem ekki sé beint hægt að skoða um það gögn. Orðið geggjað sé þó í auknum mæli notað sem upphrópun. Áður hefur verið bent á að notkun orðsins geðveikt sem upphrópunar geti komið illa við fólk. En má frekar segja geggjað?
Já, þú mátt segja geggjaður og geggjað af því að þú mátt segja það sem þú vilt. En svo er það annað mál hvort að það fari fyrir brjóstið á einhverjum. Þetta eru skyld orð, geðveikt og geggjað, en ég þekki ekki nákvæmlega söguna, orðsifjasöguna, hvaða orð er leitt af hverju. En þetta hljómar betur.
Nú er allt geggjað, veðrið er geggjað, stemmingin er geggjuð og svo er geggjað stuð, geggjað grín. En þetta er alls ekki nýtt í málinu.
Kannski hefur merkingin á orðinu geggjað eitthvað breyst. Ef ég segi að þetta sé geggjuð gamanmynd. Ef þú sást þetta í auglýsingu á níunda áratugnum þá var kannski verið að meina aðeins annað heldur en að við leggjum í þetta orð í dag. Þá vísaði þetta í svona einhvern trylling. Það sem að gæti líka verið nýtt er að þetta er mikið notað eins og til að loka samtölum á milli fólks. Ef að við erum að tala saman og mæla okkur mót, og við erum sammála um að við ætlum að hittast þarna og klukkan þetta, þá segjum við: ókei geggjað. | Geggjað er á margra vörum og eitt vinsælasta orðið í máltískunni. Það er notað um nánast hvað sem er og mörgum samtölum lýkur á orðinu - geggjað. |
2022 | 25 | Formaður Samtaka fyrirtækja í Hótel- og gistiþjónustu segir Ísland ekki uppselt nú um stundir, líkt og formaður Samtaka ferðaþjónustunnar hélt fram í gær. Hann kallar eftir breytingum á skattkerfinu til að jafna hlut hótela og airbnb-gistiheimila. | Formaður Samtaka ferðaþjónustunnar sagði í hádegisfréttum í gær að eldgosið í Meradölum kæmi upp á versta tíma hvað ferðaþjónustuna varðar. Ísland væri uppselt - gistirými, bílaleigubíla og mannskap vanti til að anna eftirspurn. Kristófer Oliversson er formaður Samtaka fyrirtækja í Hótel- og gistiþjónustu.
Ég get nú ekki tekið undir það. Þetta er hefðbundinn núningur milli ferðaskrifstofa og hótela. Stundum eru hótelin uppseld á þeim verðum sem ferðaskrifstofur eru tilbúnar að greiða.
Bent hefur verið á að nóttin á hótelherbergi kosti nú um 2-300 þúsund krónur.
Það var Gaypride núna um þessa helgi. Það er maraþon og menningarnótt um aðra helgi. Þessi tími á að vera vel bókaður þannig ef fólk hefur ekki þá forsjálni að vera búið að bóka með smá fyrirvara getur verið erfitt að fá hótelherbergi á þessum tíma.
Kristófer segir hótelin vera mjög löskuð eftir kórónuveirufaraldurinn og þrátt fyrir að gistinætur hafi aldrei verið fleiri sé meðalverð á gistingu enn lægra en það var árið 2018. Þá segir hann airbnb fá mikið forskot frá stjórnvöldum - og að það komi í veg fyrir uppbyggingu hótelrýma.
Ef okkur væri boðin sömu kjör og þessir aðilar varðandi skatta og skyldur, eftirlit og leyfi, þá myndum við byggja upp hótel um allt land. En það er rosalega sótt að hótelunum hvað varðar skattskyldu og annað. | null |
2022 | 25 | Þó búast megi við að ný gosop eða nýjar gossprungur opnist í grennd við gosstöðvarnar í Meradölum, er ólíklegt að það gerist á allra næstu dögum. Þetta segir prófessor í jarðeðlisfræði. | Ólíklegt er að ný gosop myndist á gosstöðvunum í Meradölum á allra næstu dögum. Frekar sé horft til næstu vikna og jafnvel mánaða í því sambandi, segir prófessor í jarðeðlisfræði.
Sjá má á vef Veðurstofunnar hvernig þó nokkur skjálftavirkni, sem var norðan við Meradali í gær, hefur minnkað - slík minnkun er stundum talin vera undanfari goss. Magnús Tumi Guðmundsson er prófessor í jarðeðlisfræði.
Til þess að þrýstingur fari að aukast á ný verði kvika að safnast upp við gosopin og þrengja þau. Um leið og það gerist geti kvikan farið að þrýsta á bergið í meira mæli og færa sig upp á yfirborðið annars staðar. Magnús Tumi segir að vel geti verið að nýjar gossprungur myndist nálægt gosstöðvunum í Meradölum, en bætir við að líklega gerist það ekki strax. | Þó búast megi við að ný gosop eða -sprungur opnist í grennd við gosstöðvarnar, er ólíklegt að það gerist á allra næstu dögum. Þetta segir prófessor í jarðeðlisfræði. |
2022 | 25 | Fæðingum í Svíþjóð hefur fækkað mikið á milli ára. Frjósemi sænskra kvenna hefur ekki verið minni síðan skömmu fyrir aldamót. Sérfræðingar segja skýringuna liggja í eðlilegra lífsmynstri eftir heimsfaraldurinn, þó að það komi á óvart hve mikil fækkunin er. | Víða um heim fjölgaði barnsfæðingum meðan á heimsfaraldri stóð, enda fólk mun meira heima á þeim tíma. Því var viðbúið að draga myndi úr fæðingum þegar lífið færðist í eðlilegra horf. En fækkunin á fæðingunum í Svíþjóð hefur reynst meiri en búist var við. Fyrstu fjóra mánuði ársins fæddust tæplega þrjátíu og fimm þúsund börn í Svíþjóð. Það er fækkun um hátt í tvö þúsund og fimm hundruð börn milli ára. Í Stokkhólmi er fallið enn hærra. Þar fækkaði fæðingum um fjórtán prósent og hafa ekki verið færri þar síðan árið tvö þúsund og fimm. Áætluð frjósemi sænskra kvenna eru nú komin niður í eitt komma sex barn á konu, sem er það minnsta frá því skömmu fyrir síðustu aldamót.
Gunnar Anderson prófessor í lýðfræði við háskólann í Stokkhólmi segir við sænska ríkissjónvarpið að þetta tengist því að vorið 2021 var stór hluti Svía bólusettur. Lífið varð eðlilegt og tíminn minni til að búa til börn. Það sé hins vegar óvænt hversu hátt fallið sé. Frjósemin fyrir aldamót var aðeins minni en nú, en þá hafi verið mikil efnahagskreppa í Svíþjóð og því færri sem völdu að eiga börn.
Anderson segir að þetta geti vel verið tímabundið niðursveifla, en frjósemi sænskra kvenna hefur þó farið stigminnkandi undanfarinn áratug. | null |
2022 | 25 | Snarpur jarðskjálfti, um fjórir að stærð varð rétt fyrir hádegi undir Sveifluhálsi, vestan við Kleifarvatn, nálægt gosstöðvunum. Skjálftinn fannst greinilega á höfuðborgarsvæðinu en upptök hans eru á svipuðum slóðum og stóru skjálftarnir sem urðu í aðdraganda eldgossins. Sérfræðingar á Veðurstofu Íslands fara nú yfir skjálftann og orsakir hans, en talsvert hefur dregið úr skjálftavirkni síðan gosið hófst á miðvikudag. | Gönguleiðum að gosinu í Meradölum var lokað klukkan fimm í morgun vegna veðurs, en lögreglan á Suðurnesjum ákveður eftir hádegi hvort svæðið verði opnað aftur. Búist er við skárra veðri þar síðar í dag. Fjölmennt var við gosstöðvarnar í nótt og nokkuð um að fólk hefði áfengi við hönd. Þá þurftu björgunarsveitir að aðstoða nokkra sem höfðu haldið af stað illa búnir og ofkælst á leiðinni.
Almannavarnir biðla til fólks að láta erlenda ferðamenn vita þegar gossvæðinu er lokað en vinna að því að bæta upplýsingagjöf sína.
Gosstöðvunum var lokað klukkan fimm í morgun vegna veðurs. Bogi Adolfson, formaður björgunarsveitarinnar Þorbjörrns, segir að afar lítið hafi verið um ferðafólk á svæðinu i dag. Nokkrir erlendir ferðamenn hafi komið en snúið við eftir að hafa fengið upplýsingar um stöðuna. Þá segir hann að afar fjölmennt hafi verið við gosstöðvarnar í gærkvöldi og frma á nótt. Lítið hafi verið um slys en að nokkrir hafi ofkælst. Þeir hafi allir verið illa búnir. Enn fremur hafi verið nokkuð um áfengisdrykkju á svæðinu, sem hann mælir eindregið gegn.
Björgunarsveitir og lögregla eru á svæðinu og veita upplýsingar um lokunina. Fólk ætti þó að fá SMS í símann um leið og það kemur á svæðið, að sögn Hjördísar Guðmundsdóttur, samskiptastjóra almannavarna. Hún segir að unnið sé að því að koma skilaboðunum fyrr til fólks.
auðvitað væri best að koma þessum skilaboðum til fólks áður en það kemur á staðinn og þá eru leiðir eins og safe travel og fjölmiðlar sem gegna lykilhlutverki.
Skilaboðin eru almennt stöðluð og fólk upplýst um hvernig best sé að klæða sig og haga sér á svæðinu
En við getum örugglega gert ennbetur og erum næstu dögum verður þetta ein áskorunin að koma þessum skilaboðum til fólks sérstaklega áður en það fer á staðinn ekki síst því veðurspáin næstu daga er ekkert sérstök.
Vitið þið hvort einhver hfai farið að gossttöðvunum í dag?
Í dag það eru án efa einhverji sem hafa farið e þar eru eins og ég saegði áðan björgunarsveitir og lögregla að gefa uppl um að það sé lokað - má setgja eins og í gær það vfar ekkert sértsakt veður á tímabili og þá koma þessir björgunaraðilar sér fyrir a´gögustígnum og gefa uppl um hvernig veðrið er og hvað er fram undan. Erum með frábært starfsfólk iá staðnum sem ætti ða kima í vegfyrir að þú farir af stað. En svo er alltaf sú spurning þegar þú ert komin á staðinn hverwsu mikið þú hlustar.
Þið hvetjið fólk og ferðaþjónustufyrirtæki til þess að leggja ykkur lið og koma þessum skilaboðum a´framfæri?
Já má segja að klisjan vgið eurm öll almannvarnir eigi mjög vel við núna, og við biðjum fólk að aðstoða okkur við að hyjálpa fólki að vita hernig staðan er á staðnum, við viljum öll fá alla heila heim. | Snarpur jarðskjálfti, um fjórir að stærð, varð rétt fyrir hádegi. Upptökin voru vestan Kleifarvatns á Reykjanesskaga en skjálftinn fannst vel á höfuðborgarsvæðinu. |
2022 | 26 | Nýstofnaður stjórnmálaflokkur í Bandaríkjunum gæti grætt á því hve mikið flokkar Demókrata og Repúblikanar hafa færst hvor í sína áttina, segir Silja Bára Ómarsdóttir prófessor í stjórnmálafræði. Ómögulegt sé þó að spá fyrir um gengi nýstofnaðs flokksins en sagan sýnir að nýir flokkar eiga sjaldnast langt framhaldslíf. | Forward-party, Áfram-flokkurinn, nefnist nýstofnaður stjórnmálaflokkur í Bandaríkjunum. Hann manna nokkur fjöldi stjórnmálamanna og kvenna sem áður voru í annað hvort Repúblikanaflokknum eða Demókrataflokknum. Allmargir óháðir koma sömuleiðs að stofnun flokksins, sem hefur það markmið að brúa það bil sem myndast hefur á milli ólíkra pólitískra skoðana í Bandaríkjunum.
Silja Bára Ómarsdóttir er prófessor í stjórnmálafræði.
Það hafa oft komið framboð. Það er það sem virðist aðeins öðruvísi með þetta, þennan Forward-party, að þau sem eru að setja þetta upp virðast vera að stilla upp stjórnmálaflokki frekar heldur en frambjóðanda til kosninga, forsetakosninga eingöngu. Auðvitað er áhugavert að bréfið sem þau birtu eða pistillinn sem þau birta, fyrirsögnin er þessi, að þriðju flokkar klikka oftast en okkar mun ekki gera það.
Það eru demókratinn Andrew Yang sem tók þátt í forvali flokksins fyrir forsetakosningarnar 2020 og repúblikaninn Christine Todd Whiteman, fyrrverandi ríkisstjóri í New Jersey sem fara fyrir Áfram-flokknum. Þau stefna á fyrstu samkomu flokksins í haust og fyrsta landsfund næsta sumar.
En líkt og Silja Bára nefnir er þetta ekki fyrsti stjórnmálaflokkurinn sem stofnaður er þar vestra undanfarin ár og áratugi. Fæstir þeirra hafa riðið feitum hesti frá kosningum.
Það er auðvitað allt of snemmt að segja til um hvort þetta muni skila einhverju. En eitt af því sem hefur alveg verið í kortunum er að, vegna þess hversu langt til hægri Repúblikanaflokkurinn hefur farið og það eru þessi öfl að toga Demókrataflokkin svolítið til vinstri, AOC og Bernie Sanders stjórnmálafólk, sem er á þeim kanti, að það sé einhver miðja, sem er að opnast. Þannig að mögulega er orðið rými fyrir það núna og kannski eru þau að reyna að spila inn á þetta. -- | Prófessor í stjórnmálafræði segir nýstofnaðan stjórnmálaflokk í Bandaríkjunum geta grætt á því hve Demókratar og Repúblíkanar hafa færst mikið hvor í sína áttina. Sagan sýni þó að nýir flokkar eiga sjaldnast langt framhaldslíf þar vestra. |
2022 | 26 | Yfirmaður leyniþjónustu Grikklands hefur sagt af sér eftir að upp komst að reynt hafði verið að hlera farsíma leiðtoga eins stjórnarandstöðuflokks landsins. | Yfirmaður leyniþjónustunnar í Grikklandi óskaði í dag eftir lausn frá störfum vegna hleranahneykslis. Leiðtogi gríska sósíalistaflokksins komst að því að reynt hafði verið að hlera farsíma hans. Grískur blaðamaður er einnig fórnarlamb hlerana sem raktar eru til leyniþjónustunnar.
Forsætisráðuneytið í Aþenu greindi frá því í stuttri tilkynningu að yfirmaðurinn, Panagiotis Kontoleon, hefði tilkynnt afsögn sína. Fallist hefði verið á hana. Þetta gerist viku eftir að Nikos Androulakis, leiðtogi PASOK, Sósíalistaflokks Grikklands, kvartaði við dómstóla yfir því að reynt hefði verið að hlera síma hans. Androulakis er þingmaður á Evrópuþinginu. Þar er kannað hvort símar þingmannanna eru hleraðir. Í ljós kom að njósnaforritið Predator hafði verið notað til að ná upplýsingum úr síma hans. Með því er hægt að komast yfir alls konar upplýsingar, svo sem leyniorð, símaskrá, myndir, tölvupóst, smáskilaboð og hvaða vefsíður eigandinn hefur skoðað. Yfirmaður leyniþjónustunnar var vegna málsins boðaður á lokaðan fund þingnefndar í Aþenu. Þar þurfti hann einnig að útskýra hvers vegna sími grísks blaðamanns, Thanasis Koukakis að nafni, hefði einnig verið hleraður. Niðurstaðan varð sú að Panagiotis Kontoleon ákvað að segja af sér. Grískir fjölmiðlar hafa eftir blaðamanninum að hann skilji ekkert í því að sími hans hafi verið hleraður. Hann ógni á engan hátt þjóðaröryggi, enda fjalli hann fyrst og fremst um efnahagsmál og málefni grískra banka. | Yfirmaður leyniþjónustu Grikklands sagði af sér í morgun. Reynt hafði verið að hlera farsíma leiðtoga eins stjórnarandstöðuflokks landsins. |
2022 | 26 | Gasmengun frá Meradölum gæti lagt yfir Voga og Garð síðdegis, jafnvel af þónokkrum styrk. Elín Björk Jónasdóttir veðurfræðingur hvetur fólk til að fylgjast með loftgæðamælingum, og loka gluggum og forðast áreynslu utandyra ef mengun eykst verulega. | null | Töluverða gasmengun frá gosinu gæti lagt yfir Voga og Garð síðdegis. Spáð er suðlægum áttum næstu daga og aukinni mengun nálægt höfuðborgarsvæðinu. |
2022 | 26 | Öldungadeild bandaríska þingsins tekur frumvarp ríkisstjórnarinnar um miklar fjárfestingar í heilbrigðis- og loftslagsmálum til umræðu um helgina. Þetta staðfestir Chuck Schumer, leiðtogi Demókrata í öldungadeildinni. | Frumvarpið er nokkuð snyrt útgáfa af kosningaloforðum Joes Biden forseta. Í því er kveðið á um nærri 370 milljarða dala fjárfestingu í grænni orku og aðgerðum í loftslagsmálum og um 64 milljarða dala pakka til að tryggja aðgengi að heilbrigðisþjónustu og lækka lyfjaferð í landinu.
Þótt Schumer segist viss um að frumvarpið verði samþykkt er ekki öruggt að svo fari. Öldungadeildin skiptist nú jafnt, 50 þingmenn í hvorri fylkingu og hefur forseti öldungadeildarinnar, Kamala Harris varaforseti, oddaatkvæði ef atkvæði falla jafnt.
Þetta þýðir að allir Demókratarnir 48 auk þeirra tveggja óháðu sem jafnan greiða atkvæði með Demókrötum þurfa að samþykkja frumvarpið að því gefnu að Repúblikanarnir segi allir nei. Kyrsten Sinema, nokkuð íhaldssamur Demókrati frá Arizona, hefur áður lagst gegn ýmsum áformum Bidens. Hún sagðist í nótt hafa samþykkt að greiða atkvæði með frumvarpinu að því gefnu að breytingar verði gerðar á því. | null |
2022 | 26 | Sprungur norðaustan við gosstöðvarnar í Meradölum hafa gliðnað og talið er að kvika geti fundið sér leið upp á yfirborðið. Fulltrúar Veðurstofunnar fljúga yfir gosstöðvarnar klukkan 13 og kanna aðstæður. | Þegar eldgos braust út í Geldingadölum í fyrra leið ekki langur tími þar til kvika náði upp á yfirborðið á fleiri stöðum. Eldgosið í Meradölum er norðaustan við Geldingadali og nú á að kanna svæði enn norðaustar. Þar eru líkur taldar á að fleiri gossprungur opnist. Kristín Jónsdóttir er hópstjóri náttúruvár hjá Veðurstofu Íslands.
Opnist ný sprunga norðaustan við gosstöðvarnar, segir Kristín að mjög ólíklegt sé að einhver hætta skapist. Líklegast er að það verði svipað og í fyrra þegar meinlausar sprungur mynduðust víða í kring. Ekki sé talið líklegt að kvikugangur færi sig sífellt norðaustar og nái að höfuðborgarsvæðinu. Líkön Veðurstofu fyrir meðalstór hraungos, sem eru þá mun stærri en gosið í Geldingadölum í fyrra og Merardölum nú, sýna að mjög ólíklegt er að hraun nái nokkurn tímann inn á höfuðborgarsvæðið. | Merkja má gliðnun í sprungum norðaustan við gosstöðvarnar í Meradölum. Náttúruvársérfræðingar frá Veðurstofunni fljúga þar yfir í dag og kanna aðstæður. Búist er við því að nýjar gossprungur myndist á næstunni. |
2022 | 26 | Heilbrigðisnefnd Norðurlands eystra hefur ítrekað bón sína um að Akureyrarbær fjárfesti í mæli til að fylgjast með útblæstri skemmtiferðaskipa. Töluverð mengun lá yfir bænum í morgun, en hafnarstjóri segist hafa litlar áhyggjur af henni. | Um 200 þúsund ferðamenn sækja Akureyri heim í sumar með rúmlega 200 skemmtiferðaskipum. Oftar en ekki er fleiri en eitt skip í höfn hverju sinni og þá getur, í vissum veðurskilyrðum, hvít slikja lagst yfir hluta bæjarins. Stilla var í bænum í morgun og þá mátti vel sjá útblástur frá skipunum. Pétur Ólafsson, hafnarstjóri hjá Akureyrarhöfn, segir þróunina í rétta átt og hefur litlar áhyggjur af stöðunni.
Fjöldi skipa sem koma núna til Íslands eru með mjög fullkominn hreinsibúnað, svokallaða scrubbers og það hreinsar útblásturinn um 98 prósent þannig að oft á tíðum er þetta bara gufa sem kemur út í loftið en menn náttúrlega vissulega halda að það sé mengun allt saman en svo er ekki.
-Þannig að þessi slikja sem lá hérna yfir bænum í morgun er ekki endilega skaðleg?-
Nei ég hef svosem ekki efnagreint hana en þeir eru að nota þá olíu sem er lögleg og það er engin svartolía notuð í þessum skipum í dag.
Heilbrigðisnefnd Norðurlands eystra hefur fylgst vel með þróun mála og sendi beiðni til bæjaryfirvalda og Akureyrarhafnar árið 2019 þess efnis að keyptur yrði færanlegur loftgæðamælir. Bærinn varð ekki við þeirri ósk og nefndin ítrekaði bónina á fundi í sumar. Alfreð Schiöth, framkvæmdastjóri Heilbrigðiseftirlitsins, segir í samtali við fréttastofu að nefndin hafi talað fyrir daufum eyrum bæjaryfirvalda og ítrekar bónina enn á ný.
Ég hef nú bara ekki séð þessa tillögu frá því um daginn. Faxaflóahafnir eru að gera mjög nákvæma mælingu í dag og við munum fylgjast með grannt með því þetta eru sömu skipin sem eru að koma.
-En stendur til að kaupa svona mæli?-
Það kemur alveg til greina sko | Hvít slikja frá skemmtiferðaskipi lá yfir Pollinum á Akureyri í morgun, en áhöld eru um hversu mengandi hún er. Heilbrigðisnefnd bæjarins hefur ítrekað óskað eftir því að bærinn fjárfesti í loftgæðamæli við höfnina. |
2022 | 26 | Sprenging hefur orðið hjá fyrirtækinu Pink Iceland, sem sérhæfir sig í því að skipuleggja brúðkaup fyrir hinsegin fólk. Yfir 160 pör ganga í hjónaband á þeirra vegum í ár. og hafa þau aldrei verið fleiri. | Pink Iceland er ferðaþjónustufyrirtæki sem var stofnað fyrir ellefu árum í þeim tilgangi að þjónusta hinsegin fólk. Hannes Sasi Pálsson er einn eigenda Pink Iceland.
Á sama tíma þá voru lög smþykkt, giftingarlögin semsagt þar sem að var samþykkt að fólk af sama kyni mætti gifta sig, og þannig að við byrjuðum að bjóð uppá giftingar í tengslum við það og þá breytingu. Þannig að í dag erum við kannski meira í brúðkaupum
Fyrirtækið heldur utan um 160 brúðkaup í ár og Hannses segir það algjöra sprengingu miðað við fyrri ár.
Það er náttúrulega algjör sprenging í ár, bara uppsöfnuð þörf. Brúðkaupin eru allt frá því að vera bara tveir einstaklingar sem að vilja gifta sig einhverstaðar útí náttúrunni og við hjálpum þeim með það og alveg uppí jafnvel 100-150 manna brúðkaup þar sem fólk er að koma allstaðar að úr heiminum.
Fyrirtækið stofnað í kringum hinsegin ferðamennsku og fór svo að skipuleggja samkynja giftingar. Hannes segir hins vegar athyglisvert að meirihluti brúðkaupa á þeirra vegum í ár séu fyrir gagnkynja pör.
Það er ótrúlega athyglisvert að því leytinu til að við höfum aldrei breytt okkar nálgun og erum mjög hinsegin og mjög stolt af því. Þannig að okkur þyki bara vænt um það að í krafti þess að vera þau sem við erum þá leitar fólk til okkar. Við köllum þetta svona hálfgerðan fávitafilter að fólk sem að myndi ekki vilja vinna með fólki eins og okkur, það leitar ekki til okkar. | null |
2022 | 26 | Íslenska kvennalandsliðið í fótbolta er í 14. sæti á stigalista FIFA, Alþjóða knattspyrnusambandsins. Ný útgáfa listans var gefin út í dag. Ísland fer upp um þrjú sæti frá því listinn var síðast uppfærður í júní. | Ísland hefur aldrei verið ofar á listanum. Listinn er nú uppfærður í fyrsta sinn eftir að EM í Englandi lauk. Þar tapaði Ísland ekki leik. Bandaríkin tróna á toppi FIFA listans. Þýskaland er í 2. sæti, Svíþjóð í 3. sæti og nýkrýndir Evrópumeistarar Englands eru í 4. sæti.
Möguleikar Víkings á að komast í umspil um sæti í riðlakeppni Sambandsdeildar Evrópu í fótbolta eru talsverðir. Víkingur vann nefnilega frækinn 1-0 sigur á pólska meistaraliðinu Lech Poznan á heimavelli í gærkvöld. Ari Sigurpálsson skoraði sigurmarkið á 45. mínútu. Arnar Gunnlaugsson er þjálfari Víkings.
Sagði Arnar Gunnlaugsson en seinni leikur Víkings og Lech Poznan verður í Póllandi næsta fimmtudag. Liðið sem hefur betur samanlagt í leikjunum tveimur kemst í umspilsumferð Sambandsdeildarinnar um að komast í riðlakeppnina. Breiðablik tapaði 3-1 fyrir tyrkneska liðinu Istanbul Bashekesir á Kópavogsvelli í gærkvöld og bíður erfitt verkefni gegn þessu firna sterka liði í Tyrklandi í næstu viku.
Lið CrossFit Reykjavíkur með Annie Mist Þórisdóttur innanborðs átti góðan keppnisdag í liðakeppni heimsleikanna í Crossfit í gærkvöld. Liðið fór upp um 12 sæti og er nú í 5. sæti keppninnar þegar þrír dagar eru eftir. Í kvennakeppninni er Þuríður Erla Helgadóttir sem stendur í tíunda sæti og Sólveig Sigurðardóttir í 38. sæti. Björgvin Karl Guðmundsson er í 13. sæti karlakeppninnar. | Íslenska kvennalandsliðið í fótbolta er í 14. sæti á stigalista Alþjóða knattspyrnusambandsins yfir bestu landslið heims. Ísland hefur aldrei verið hærra á listanum. |
2022 | 26 | Konur nota langverkandi getnaðarvarnir, á borð við lykkjuna, í sífellt meiri mæli, og fækkun þeirra sem nota getnaðarvarnarpilluna skýrist sennilega af því. Þetta segir formaður Félags íslenskra fæðinga- og kvensjúkdómalækna. Danska ríkisútvarpið greinir frá því að konum í Danmörku sem nota pilluna hafi fækkað um 40 prósent á tíu árum. | Í dönsku fréttinni er rætt við konur sem lýsa því hvers vegna þær hafi hætt á pillunni, og nefna ýmsar aukaverkanir. Ein segist hafa ákveðið að nota frekar app í símanum til að fylgjast með tíðahringnum. Þá segir að árið 2011 hafi 400 þúsund konur keypt pilluna, en á síðasta ári aðeins tæplega 240 þúsund. Fréttastofa hefur ekki fengið tölur yfir þróunina á Íslandi en Aðalbjörg Björgvinsdóttir formaður félags fæðinga- og kvensjúkdómalækna segir vel geta verið að þróunin sé svipuð hér á landi. Fækkunin hljóti að skýrast af því að konur noti nú frekar langverkandi getnaðarvarnir, frekar en að þær forðist hormónagetnaðarvarnir yfir höfuð.
seinustu ár hefur verið mikil aukning í notkun á langvarandi getanaðarvörnum, sem eru eins og hormónalykkjan, stafurinn, sprautan og koparlykkjan. Þessar sem eru þessar sem hafa prógestron eingöngu, og konur sleppa við blæðingar og þurfa ekki að muna eftir pillunni. Það hefur orðið aukning í því. Ég hefði þá frekar haldið að það gæti verið orsök fyrir þessari breytingu.
en pillan er góð og gild getnaðarvörn eins og áður en gott mál að maður hafi hitt að velja úr ef maður vill | Verulega hefur dregið úr notkun á getnaðarvarnarpillunni í Danmörku á síðustu árum. Formaður Félags íslenskra fæðinga- og kvensjúkdómalækna segir vinsældir annarra getnaðarvarna eru sífellt að aukast. |
2022 | 27 | Síðustu daga hefur verið mikið úrhelli norðan til á landinu, mest á Siglufirði. Gert var ráð fyrir áköfum rigningarskúr í nótt og varað var við vatnavöxtum, grjóthruni og skriðum. Verkstjóri hjá Vegagerðinni segir að betur hafi farið en við var að búast. | Víglundur Rúnar Pétursson, yfirverkstjóri hjá Vegagerðinni á Sauðárkróki, segir að það hafi rignt óhemjumikið. Starfsmenn Vegagerðarinnar hafi verið í viðbragðsstöðu en þeim hafi ekki borist neinar tilkynningar.
það er ekki mikill vöxtur í ám til vandræða, það hefur ekki verið og engar skriður sem við höfum frétt af á okkar svæði.
og það er frekar að létta til og á að létta til í kvöld þannig að við erum vongóðir um að við höfum sloppið, sloppið fyrir horn.
Vegagerðin haldi þó áfram að fylgjast grannt með framvindu mála. Víglundur Rúnar segir að þó að ekki hafi borið á vatnavöxtum eða skriðuföllum, hafi úrkoman áhrif á malarvegi og margir orðnir býsna holóttir.
það er lítið hægt að gera í þessum malarvegum almennt fyrr en þornar upp.
Óli Þór Árnason, veðurfræðingur hjá Veðurstofu Íslands, segir heildarúrkomuna hafa verið minni en búist var við, og rignt hafi í aðrar fjallshlíðar í dag. | null |
2022 | 27 | Bjarni Benediktsson fjármálaráðherra og formaður Sjálfstæðisflokksins ætlar að sækjast eftir endurkjöri sem formaður flokksins á landsfundi í nóvember. Hann segir að nýta þurfi tímann vel þegar fólk sé í stjórnmálum og það ætli hann að gera áfram. | Landsfundur Sjálfstæðisflokksins verður haldinn í nóvember og er það fyrsti landsfundur flokksins í fjögur ár en síðasti landsfundur var í mars 2018. Fundinum var ítrekað frestað vegna faraldursins en frá síðasta fundi hafa farið fram alþingiskosningar þar sem Sjálfstæðisflokkurinn endurnýjaði samstarfið við Framsókn og Vinstri græn. Landsfundur Sjálfstæðisflokksins er samkvæmt hefðinni haldinn í Laugardalshöll, þar er stefna hans mótuð og þar er flokksforystan kosin. Bjarni Benediktsson fjármálaráðherra og formaður flokksins var fyrst kosinn formaður í mars 2009, í kjölfar efnahagshrunsins, og tók við af Geir Haarde. Hann hefur því verið formaður í tæp fjórtán ár þegar landsfundur fer fram í nóvember, en sækist hann eftir því að gegna formennsku áfram.
ég lít þannig á að við séum bara að hefja kjörtímabilið og mér finnst ekkert annað eðlilegt en að ég haldi mínu striki og þess vegna í nóvember mun ég gefa kost á mér til að starfa áfram í þessari ríkisstjórn og leiða Sjálfstæðisflokkinn. Manni líður auðvitað alltaf eins og það séu mjög mikilvægir tímar uppi og maður þarf að nýta tímann vel þegar maður er í stjórnmálum og ég ætla að reyna að gera það áfram. | Bjarni Benediktsson gefur áfram kost á sér í formannsembætti Sjálfstæðisflokksins á landsfundi flokksins í nóvember. |
2022 | 27 | Íslandsmótið í golfi hófst í Vestmannaeyjum í morgun. Metfjöldi er í kvennaflokki á mótinu að þessu sinni en sumir sterkustu kvenkylfingar landsins taka þátt. | RÚV sýnir frá mótinu á laugardag og sunnudag. 44 konur taka þátt að þessu sinni og þar af fjórir fyrrverandi Íslandsmeistarar. Hulda Clara Gestsdóttir ríkjandi Íslandsmeistari er þar á meðal en einnig tveir þrefaldir Íslandsmeistarar, atvinnukylfingarnir Ólafía Þórunn Kristinsdóttir og Guðrún Brá Björgvinsdóttir. Meðalforgjöfin í kvennaflokknum er 2,2 en alls eru 10 keppendur í kvennaflokknum með 0 eða lægra í forgjöf. 108 keppendur eru í karlaflokki og tveir þeirra eru fyrrverandi Íslandsmeistarar. Aron Snær Júlíusson er annar þeirra en hann hyggst reyna að verja titil sinn síðan í fyrra. Hinn er Kristján Þór Einarsson sem fagnaði titlinum í Eyjum árið 2008. Alls eru 46 keppendur í karlaflokknum með 0 eða lægri forgjöf.
Undir átján ára kvennalandslið Íslands í handbolta hefur náð sögulegum árangri. Liðið tryggði sér sæti í átta liða úrslitum á HM í Makedóníu í gærkvöld með stórsigri á Íran 28-17. Íslenskt kvennalandslið hefur aldrei komist eins langt á stórmóti í handbolta.
Toppliðin í Bestu deild karla í fótbolta, Breiðablik og Víkingur, mæta stórliðum í Sambandsdeild Evrópu í kvöld. Breiðablik fær Basaek-séhír frá Istanbúl í heimsókn á Kópavogsvöll og Víkingar mæta pólska stórliðinu Lech Poznan. Báðir leikir hefjast fimmtán mínútum fyrir sjö í kvöld.
Eftir fyrsta dag á Heimsleikunum í Crossfit er Björgvin Karl Guðmundsson efstur íslensku keppendanna. Hann er í sjöunda sæti eftir þrjár æfingar með 211 stig, aðeins 26 stigum frá verðlaunasæti. Þuríður Erla Helgadóttir er í 17. sæti í kvennaflokki og Sólveig Sigurðardóttir í 36. sæti eftir fyrstu þrjár greinarnar en efstu þrjátíu konurnar komast í gegnum niðurskurðinn. Anníe Mist Þórisdóttir og liðsfélagar hennar í liði Crossfit Reykjavíkur eru í 17. sæti eftir fyrstu tvær æfingarnar. | Sterkustu kylfingar landsins eru saman komnir í Vestmannaeyjum. Íslandsmótið í golfi hófst þar í morgun. |
2022 | 27 | Lögreglustjórinn á Suðurnesjum varar leiðsögumenn og ferðamenn við að ganga að gosinu illa búnir. Leiðin er krefjandi og mun lengri en í fyrra. | Þessi ganga, hún er erfiðari, hún er lengri en gosið 2021. Fólk þarf að labba lengra. Áætla má að það taki göngumann í kringum tvo tíma að komast að gosstöðvum, og þá það eru tveir tímar til baka. Hún er erfiðari en í fyrra og hún er ekki fyrir óvana göngumenn. Göngumenn þurfa að búa sig vel og taka með sér nesti.
Í tilkynningu frá lögreglustjóra í morgun kom fram að leiðsögumenn með illa útbúna ferðamenn sýndu tilmælum viðbragsaðila lítinn skilning. Úlfar telur þó ekki að það komi til lokana en segir brýnt að vera vel útbúinn.
Þannig að þegar það eru tilmæli frá lögreglu að fólk taki tillit til þess sem sagt er við það og ég á ekki von á öðru en leiðsögumenn, atvinnumenn í þessum bransa taki tillit til þess. | null |
2022 | 27 | Virkni eldgossins sem hófst í Meradölum á öðrum tímanum í gær hefur lítið breyst fyrsta sólarhringinn. Mælingar sýna að framleiðni gossins er um fimmfalt það sem var í upphafi gossins í Fagradalsfjalli í fyrra. Vísbendingar eru um að gossprungan gæti teygt sig til norðurs og rennsli aukist. | Virkni eldgossins í Meradölum hefur lítið breyst fyrsta sólarhringinn. Hraun rennur úr um 300 metra langri sprungu og rennsli þess er um fimmfalt á við fyrstu daga eldgossins í Geldingadölum í fyrra. Hraunið er við það að fylla dældina þar sem sprungan opnaðist. Eftir það leitar hraunið út í Meradali.
segir Magnús Tumi Guðmundsson prófessor í jarðeðlisfræði. Vísbendingar séu um að sprungan geti lengst til norðurs. | Eldgosið í Meradölum hefur verið nokkuð stöðugt. Rennsli er um fimmfalt það sem var í upphafi gossins í Geldingadölum í fyrra. Vísbendingar eru um að gossprungan gæti teygt sig til norðurs. |
2022 | 27 | Bókanir hjá Icelandair og Play tóku kipp í gær þegar fór að gjósa. Forstjórar félaganna fagna gosinu og eru sammála um að það hafi góð áhrif á ferðaþjónustuna. | Þó að enn sé ekki kominn sólarhringur síðan glóandi hraun fór að renna í Meradölum á Reykjanesskaga er gosið þegar farið að hafa áhrif á ferðaþjónustu. Gengi hlutabréfa í Icelandair tók kipp strax og fór að gjósa og bréfin hækkuðu um rúmlega 7% á aðeins örfáum klukkutímum. Við lok markaða í gær höfðu bréfin hækkað um rúm 3,2 prósent í Kauphöllinni. Gengi hlutabréfa Play hækkuðu líka um tæp 2 prósent. Hækkanir héldu svo áfram hjá báðum félögum við opnun markaða í morgun. Birgir Jónsson, forstjóri Play, segir að gosið hafi mikil áhrif.
Við fundum klárlega fyrir mikilli traffík, erlendis frá, inn á alla miðlana okkar. Bæði bókunarvélina okkar og samfélagsmiðlana. Þannig að þetta vakti strax mikinn áhuga og er held ég gríðarlega jákvætt fyrir ferðaþjónustuna.
-Sjáið þið fyrir ykkur að hamra járnið meðan það er heitt og hreinlega markaðssetja ferðir hingað til þess að skoða gosið?-
Algjörlega, okkar markaðsfólk var í starhólunum og var mjög fljótt af stað í gær að koma þessum skilaboðum og allskonar tilboðum og öðru áleiðis.
-Þannig að þú liggur spenntur yfir myndum og vonar að það slokkni ekki í þessu?-
Já, þetta kom bara eins og eftir pöntun.
Bogi Nils Bogason, forstjóri Icelandair tekur í sama streng.
Já, við fundum fyrir auknum áhuga og leitum á okkur miðlum, sáum það strax. En allur áhugi skilar sér klárlega í auknum bókunum, við sáum það bara í fyrra þegar gaus þannig að svona, hvað eigum við að kalla það, viðburðir þeir hafa alltaf jákvæð áhrif á flæðið.
Hann segir mikilvægt að réttum skilaboðum sé komið til umheimsins um gosið.
Við munum að minnsta kosti láta heiminn vita af því að þó að eldgosið sé nálægt flugvellinum og Reykjavík og ýmsum stöðum að þá er hættulaust að koma hingað. Og þetta er eldgos, eins og staðan er núna, svipað og var í fyrra. | Forstjóri Play segir að það hafi farið að gjósa eins og eftir pöntun. Bókanir í flug hjá Icelandair og Play tóku kipp í gær þegar eldgosið hófst. |
2022 | 27 | null | Utanríkisráðherra Kína sagði í morgun að heimsókn Nancy Pelosi væri brjálæðisleg. Kína myndi verja hagsmuni ríkisins og hefur kínverski herinn hafið heræfingar við strendur eyríkisins.
Viðbúnaðarstig á Taívan hefur verið hækkað og taívanska varnarmálaráðuneytið hefur lýst því yfir að her landsins sé tilbúinn að grípa til varna. | Kína mun verja fullveldi og hagsmuni kínversku þjóðarinnar segir utanríkisráðherra Kína, sem segir heimsókn Nancy Pelosi til Taívan brjálæðislega. Kína hefur hafið heræfingar við strendur eyríkisins. |
2022 | 27 | Gróðureldar loga á fjórum stöðum í skóglendi í útjarðri Berlínar. Þeir kviknuðu þegar eldur kom upp í skotfærageymslu lögreglunnar. | Gróðureldar loga á fjórum stöðum í Grunewald-skóginum í vesturhluta Berlínar. Þeir kviknuðu þegar eldur kom upp í skotfærageymslu lögreglunnar í nótt. Slökkviliði hefur tekist að ná tökum á tveimur eldanna. Hinir brenna stjórnlaust.
Íbúar í vesturhluta Berlínar vöknuðu á fjórða tímanum í nótt við miklar sprengingar þegar eldur kom upp í skotfæra- og sprengiefnageymslu lögreglunnar. Við það kviknuðu eldar á fjórum stöðum, sem ekkert varð við ráðið í fyrstu. Tveimur tímum síðar sendi slökkviliðið í Berlín út tilkynningu um hættuástand á svæðinu. Leita þurfti aðstoðar þýska hersins til að koma búnaði á staðina með brynvörðum vögnum. Um níu leytið í morgun mátti enn heyra sprengingar frá skóginum. Um það leyti tilkynnti slökkviliðið að tekist hefði að ná tökum á eldum á tveimur stöðum, en hinir brunnu stjórnlaust. Þá hafði gróður skemmst á um fimmtán þúsund fermetra svæði. Því var beint til fólks að halda sig frá svæðum þar sem eldarnir brenna. Nokkur truflun hefur orðið á lestaferðum af þessum sökum. Hitabylgja er í Þýskaland og útlit fyrir að hitinn fari í fjörutíu stig á nokkrum stöðum í dag. Útlit er fyrir að hitinn detti niður á morgun, búist er við því að þrumuveður færist yfir landið úr vestri. | Gróðureldar loga á fjórum stöðum í skóglendi í útjarðri Berlínar. Upptökin eru rakin til elds í skotfærageymslu lögreglu. |
2022 | 28 | Glerárkirkja er sennilega hýrasta kirkja á Íslandi um þessar mundir en þar eru núverandi sóknarprestur, fráfarandi prestur og nýráðinn prestur, öll á hinsegin rófinu. | Helga Bragadóttir hefur verið ráðin sem prestur við Glerárkirkju. Tímasetning ráðningarinnar má segja að sé nokkuð táknræn, en í dag hefjast hinsegin dagar og Helga er stoltur hluti af hinsegin samfélaginu.
þegar losnaði í Glerárkirkju var ég ótrúlega spennt, ég náttúrulega vissi að Sindri væri þarna hluti af hinsegin rófinu og það var bara alger draumur að fá að vinna með honum og vinna í þessari kirkju.
Hún segir að þegar hún hóf guðfræðinám sitt árið tvöþúsund og fjórtán hafi hún ekki vitað til neins prests á hinsegin rófinu, en nú séu þau þrjú, öll undir sama kirkjuþaki. Því hafi verið mikill heiður að hljóta ráðninguna.
ég er svo virkilega spennt bara þegar ég mætti þarna í viðtalið bara að sjá fallega fánann þarna úti á stéttinni og allt umhverfið, mér leið svolítið bara eins og ég væri komin heim.
Hún segir að þó Glerárkirkja sé sennilega hýrasta kirkja Íslands, sé hún fullviss um að hinseginleikinn sé velkominn í öðrum kirkjum líka. Og Sindri Geir Óskarsson, sóknarprestur Glerárkirkju, segir jákvætt að sjá hvernig viðhorf samfélagsins og kirkjunnar er að breytast og fagnar ráðningu Helgu.
ég held þetta sé í raun bara svolítið til merkis um það að, án þess að vera að gera lítið úr því að þetta sé mikilvægt, þá er þetta líka til merkis um að samfélagið er komið þangað að þetta skiptir ekki öllu máli, við erum bara að horfa á fólk eftir hæfileikum og styrkleikum en erum ekki að einblína á kynhneigð fólks. | null |
2022 | 28 | Viðbúnaðarstig á Taívan var hækkað í nótt vegna yfirvofandi heræfinga Kínverja umhverfis eyjuna. Sólarhringsheimsókn Nancy Pelosi, forseta fulltrúadeildar Bandaríkjaþings, til eyríkisins lauk í morgun. | Stjórnvöld á meginlandi Kína gera tilkall til Taívans og fæst ríki heims viðurkenna sjálfstæði þess, hvorki Bandaríkin né nokkurt Evrópuríki utan Vatíkansins. Taívan nýtur þó sjálfstjórnar og á í óformlegum diplómatískum samskiptum við fjölda ríkja. Heimsókn Pelosi til Taívans markar tímamót, en þetta er í fyrsta sinn í aldarfjórðung sem jafnháttsettur fulltrúi Bandaríkjanna heimsækir landið. Stjórnmálaskýrendur hafa sagt að með heimsókninni vilji Pelosi styrkja ímynd sína sem andstæðingur mannréttindabrota stjórnvalda í Peking. Andúð í garð Kínastjórnar hefur sjaldan verið meiri í Washington, raunar svo að meira að segja Repúblikanar hafa lýst yfir ánægju með ferð Demókratans Pelosi.
Pelosi átti fund í nótt með Tsai Ing-wen, forseta Taívans, í forsetahöllinni. Þar sagðist hún vilja koma því á framfæri að vinskapur landanna tveggja væri ákaflega mikilvægur. Bandaríkin standi við sínar skuldbindingar gagnvart Taívan. Tsai þakkaði Pelosi á móti fyrir stuðninginn og sagði tengsl Pelosi við Taívan djúpstæð og góð.
Heimsóknin hefur vakið fyrirsjáanlega úlfúð Kínverja. Utanríkisráðuneytið kínverska kallaði hana svívirðilega og sagði að afleiðingarnar verði grafalvarlegar. Kínverski herinn ætlar að halda stærðarinnar heræfingu á Taívanssundi, og að sögn taívanskra stjórnvalda innan efnahagslögsögu eyjarinnar. Taívansstjórn fordæmir heræfinguna af hörku og segir hana jafngilda herkví á sjó og í lofti. | Sólarhringslangri heimsókn Nancy Pelosi forseta fulltrúadeildar Bandaríkjaþings til Taívan lauk í morgun. Kínversk stjórnvöld hafa heitið því að heimsóknin muni hafa afleiðingar og hafa skipulagt stærðarinnar heræfingu á Taívanssundi. |
2022 | 28 | Félagsstofnun stúdenta hefur nýlokið stærstu úthlutun stúdentaíbúða frá upphafi. 512 íbúðum og herbergjum var úthlutað til rúmlega 550 stúdenta. Félagið hefur unnið á biðlistum með uppbyggingu íbúða á síðustu árum, og búist er við að þeim fjölgi áfram á næsta ári. | við opnuðum Mýrargarð við sæmundagötu 21 í upphafi covid. þar komu inn 244 nýjar íbúðir og herbergi. og svo síðasta haust opnuðum við nýbyggingu Gamla garðs, með 69 nýjum herbergjum.
Sagði Heiður Anna Helgadóttir, þjónustustjóri Stúdentagarða. Félagsstofnun stúdenta hefur nú um 1.500 íbúðir og herbergi til útleigu, og þar búa um 2.000 manns, stúdentar og fjölskyldur þeirra. Um 650 eru á biðlista.
Við erum að gera upp hótel sögu og þar stefnum við á að opna 112 nýjar stúdíóíbúðir á nýju ári. Við erum líka að byggja á Lindargötu 44, þar mun rísa hús með 10 íbúðum og samkomusal fyrir íbúa. Og svo erum við mjög spennt fyrir uppbygigngu nýs hverfis í Skerjafirði þar sem við stefnum á að byggja 107 þriggja herbergja íbúðir. | Aldrei hafa fleiri stúdentar fengið íbúð á stúdentagörðum. Félagsstofnun stúdenta hefur stytt biðlista með uppbyggingu íbúða á síðustu árum, og búist er við að þeim fjölgi áfram á næsta ári. |
2022 | 28 | Atkvæðagreiðslur og forkosningar voru haldnar víðs vegar í Bandaríkjunum í gær. Frambjóðendur hliðhollir Donald Trump áttu góðu gengi að fagna í forkosningum Repúblikana og kjósendur í Kansas höfnuðu því að fella úr gildi ákvæði stjórnarskrár ríkisins sem tryggir réttinn til þungunarrofs. | Alls sagði 61 prósent nei við tillögu stjórnvalda í Kansas, sem þykja töluvert íhaldssöm, líkt og reyndar kjósendur sjálfir. 39 prósent vildu fella ákvæðið úr gildi.
Ef atkvæðagreiðslan hefði verið samþykkt hefðu yfirvöld í ríkinu getað bannað þungunarrof eða takmarkað aðgengi að því verulega. Fjárstyrkir einstaklingar og fyrirtæki hvaðanæva að úr Bandaríkjunum vörðu milljónum dala í að miðla boðskap hvorrar hliðar málsins.
Nú styttist í að Bandaríkjamenn kjósi til þings, velji ríkisstjóra og ýmislegt annað og eru forkosningar því haldnar innan raða Demókrata og Repúblikana. Þær þykja prófsteinn á völd Donalds Trump, fyrrverandi forsetakosninga, innan flokks Repúblikana.
Augu margra beindust að Arizona í nótt þar sem Karrin Taylor Robson bar sigur úr býtum og verður því frambjóðandi Repúblikana í komandi ríkisstjórakosningum. Trump studdi framboð Kari Lake, sem hafnaði í öðru sæti. Mike Pence, sem var varaforseti Trumps, studdi Robson. Trump-liðar unnu þó sigur víða í nótt.
Trump sagðist í síðasta mánuði hafa ákveðið hvort hann bjóði sig fram til forseta á ný og samkvæmt bandarískum miðlum er líklegt að ákvörðunin sé að gefa kost á sér. Kannanir benda til þess að hann myndi vinna forkosningar Repúblikana og hafa betur gegn Joe Biden forseta, en langt er til kosninga. | null |
2022 | 28 | Forsætisráðherra segir óvissuna, varðandi jarðhræringar á Reykjanesskaga, vera versta og þær ólíku sviðsmyndir sem geti komið upp. Ríkisstjórnin fylgist grannt með stöðu mála í náinni samvinnu við sveitarfélögin og almannavarnadeild Ríkislögreglustjóra. | Ríkisstjórnin setti á laggirnar í júní, vegna jarðhræringanna, samhæfingarhóp ráðuneytastjóra úr nokkrum ráðuneytum til að fylgjast með gangi máli og sá hópur fundar í dag. Þá fylgist þjóðaröryggisráð grannt með eins og ríkisstjórnin.
þetta verður á dagskrá ríkisstjórnarinnar núna á föstudaginn til þess að fara einfaldlega yfir stöðuna og það er alveg ljóst að þetta er ofboðslega óþægilegt og ég verð að segja það að maður finnur til ekki síst með Grindvíkingum sem hafa orðið mest varir við þessa skjálfta og myndirnar sem við höfum verið að sjá auðvitað sýna kraftinn sem við finnum öll fyrir hér á suðvesturhorninu
Óvissan sé mikil, segir forsætisráðherra, og sérstaklega gagnvart því hvar gos geti komið upp. En hafa stjórnvöld áhyggjur af flugvellinum og Reykjanesbraut?
ja það er auðvitað eitt af því sem við höfum verið að ræða á vettvangi bæði ríkisstjórnarinnar og þjóðaröryggisráðs hverjar líkurnar eru á því og eitt af því sem innviðaráðherra er að skoða sérstaklega eru málefni flugvalla og að sjálfsögðu annarra samgönguleiða þ.e.a.s. veganna og auðvitað hljóta þessar jarðhræringar sem nú standa yfir að hafa áhrif á það mat til dæmis á mögulegum flugvelli í Hvassahrauni það er alveg ljóst að þessar jarðhræringar hljóta að hafa áhrif á það mat. Og draga úr líkunum á að af því verði? Ja væntanlega því viðerum að horfa á samkvæmt öllum líkum á langvarandi skeið óróa á Reykjanesi. | null |
2022 | 28 | KR hélt góðu gengi sínu á útivelli áfram þegar liðið vann KA í Bestu deild karla í fótbolta í gær. Tveir leikir eru í fimmtándu umferð deildarinnar í kvöld. | KR vann deildarleik í fyrsta sinn síðan í lok maí þegar liðið vann 1-0 sigur á KA á Akureyri í gær. Þó liðið hafi haft litla ástæðu til að fagna undanfarið hefur gengi þess verið gott á útivelli í sumar. Liðið hefur leikið sjö útleiki og unnið fjóra þeirra. Gengið hefur ekki verið jafngott á heimavelli. Á Meistaravöllum hefur KR aðeins unnið einu sinni í átta leikjum. Sömu sögu má segja af liðinu síðustu tvö tímabil. Árin 2020 og 2021 vann KR 13 útisigra í 18 leikjum en aðeins sjö heimasigra í 21 leik. KR mætir næst ÍBV á heimavelli en fer svo til Keflavíkur þar á eftir.
Tveir leikir eru á dagskrá bestu deildar karla í kvöld. Valur og FH mætast á Hlíðarenda og Stjarnan og Fram í Úlfarsárdal. Báðir leikir hefjast klukkan 19:15. Ólafur Jóhannesson, þjálfari Vals, mætir FH í fyrsta sinn síðan hann var látinn fara frá félaginu í sumar. Valur er í fimmta sæti með 21 stig en FH er í fallbaráttu. Liðið er í tíunda sæti, einu stigi frá fallsæti.
Heimsleikarnir í Crossfit hefjast í Madison í Wisconsin í Bandaríkjunum í dag þar sem keppt er um titlana hraustasta kona og hraustasti karl heims. Eins og vanalega eru nokkrir Íslendingar meðal keppenda. Þrjár þekktustu konurnar verða þó ekki með í einstaklingskeppninni. Annie Mist Þórisdóttir skipti yfir í liðakeppni fyrir leikana og Katrínu Tönju Davíðsdóttur og Ragnheiði Söru Sigmundsdóttur mistókst að tryggja sér sæti í undankeppninni. Þrír Íslendingar keppa þó í einstaklingsflokki, þau Björgvin Karl Guðmundsson, Þuríður Erla Helgadóttir og Sólveig Sigurðardóttir. Björgvin Karl lenti í fjórða sæti á leikunum í fyrra og er því til alls líklegur. | KR vann langþráðan sigur í Bestu deild karla í gær. Liðið hafði ekki unnið leik síðan í lok maí. |
2022 | 28 | Biðlistar eru eftir flestum tegundum rafbíla á Íslandi. Það styttist í að skattaívilnunum á rafbíla til að liðka fyrir orkuskiptum sleppi. Framkvæmdastjóri FÍB vill að stjórnvöld móti skýrari stefnu um hvernig gjaldtöku af nýorkubílum verði háttað. | Óformleg fyrirgrennslan fréttastofu leiddi í ljós að hægt er að fá eina eða tvær gerðir af rafbílum afgreiddar af lager, eftir öðrum þarf að bíða. Sumum í tvo til þrjá mánuði, öðrum fram yfir áramót og jafnvel langt fram á næsta ár.
Runólfur Ólafsson, framkvæmdastjóri Félags íslenskra bifreiðaeigenda segir langa bið eftir flestum nýjum bílum vegna aðstæðna sem skapast hafi vegna covid og stríðsins í Úkraínu.
Það er ákveðin tregða í heiminum varðandi aðfangakeðjur sem hefur gert það að verkum að framleiðni á bæði rafbílum og reyndar öðrum bílum líka hefur verið minni en löngum áður.
Skattaívilnanir af kaupum á rafbílum renna út þegar ákveðnum fjölda seldra rafbíla verður náð. Runólfur segir stöðuna þannig að þeir sem skrái sig á biðlista nú geti ekki endilega gert ráð fyrir því að njóta ívilnana þegar bílarnir fáist afgreiddir.
Svona að óbreyttu þá er ekkert ósennilegt að búast við því að þessir hvatar verði farnir bara snemma á næsta ári. Það er kannski ekki hægt að ganga að því vísu ef er löng bið eftir bíl að bíllinn muni verða innan þessa ramma um það að fá niðurfellingu virðisaukaskatts.
Runólfur vill að stjórnvöld móti skýrari stefnu um gjaldtöku af bílum og hvernig orkuskiptum í samgöngum á landi skuli náð.
Það vantar kannski að sú stefna sé lögð á borðið hvernig á að ná markmiðum stjórnvalda. Og það er stundum ekki alveg hægt að skilja ráðamenn, hvaða leið þeir ætla að fara af því að eitt vandamálið í dag er líka það segja ráðamenn að það þurfi nauðsynlega að ná hærri sköttum af nýorkubílum og þá allt í einu er eina lausnin orðin einhverjir vegtollar. Þannig að það væri ágætt ef menn settust niður og mótuðu einhverja stefnu til lengri tíma. | Biðlistar eru eftir flestum tegundum rafbíla hér á landi og í sumum tilfellum þurfa kaupendur að bíða fram á næsta ár til að fá bíl sinn afhentan. |
2022 | 28 | Gul viðvörun er í gildi á Ströndum, Norðurlandi vestra og - eystra vegna úrhellisrigninga. Ár gætu flætt yfir bakka sína auk þess sem varað er við grjóthruni og skriðum. Veðurfræðingur hvetur fólk til að bíða með tjaldútilegur á svæðinu. | Öflugur úrkomubakki gengur nú inn á norðanvert landið og útlit er fyrir norðan 8 til 15 metrum á sekúndu með talsverðri eða mikilli rigningu á Norður- og Austurlandi. Búast má við vexti í ám og lækjum og jafnvel grjóthruni. Vegagerðin hvetur fólk til að aka með gát um Siglufjarðarveg og Ólafsfjarðarmúla þar sem hætta er á grjóthruni og jarðsigi. Óli Þór Árnason er veðurfræðingur hjá Veðurstofu Íslands.
Þetta er töluvert mikil úrkoma og kemur í raun ofan á þegar mjög blauta jörð.
-Það eru ekki beint hlýindi í þessum veðurkortum hjá ykkur, útivist og annað, ætti fólk að hafa varann á á þessu svæði?-
Þetta er náttúrlega töluvert vosbúðarverður, þannig að ég held það sé alveg sama hverju þú reynir að tjalda í svona verðri, það verður allt blautt.
-Þannig að þú mælir ekki beint með tjaldútilegum, fyrir norðan og austan, svona í dag allavegana?-
Ekki í dag og eiginlega ekki á morgun heldur en eftir það fer þetta nú allt að komast á beinu brautina aftur, allavegana í einhverja daga.
-Nú er líka verið að vara við skriðuföllum-
Það er nú aðallega vegna þess að jörðin er mettuð fyrir, að fá svona mikla rigningu ofan á það að þá er alltaf ákveðin hætta á að það geti myndast rof og þá fara einhverjar spýur niður. Náttúrlega eins og útanverðirð Köldukinn, þar fór í fyrra stór skriða, þannig að menn eru í raun að reyna að vera undan en ekki láta grípa sig í bólinu.
-Eru einhver sértök svæði, þú nefnir Köldukinn, sem þið hafið meiri áhyggjur en önnur?-
Það er svona mest áveðurs, það er að segja úrkoman kemur að landi þar, þar eru fjöllin stærst og bröttust svo öllu jafna myndi það flokkast sem líklegasti staðurinn. | null |
2022 | 29 | Umferðin um verslunarmannahelgina gekk stóráfallalaust fyrir sig, að sögn lögreglu. Fjölmargir voru þó stöðvaðir fyrir hraðakstur og fyrir ölvun við akstur. | Mesta umferðin var á Suðurlandi. Bjarki Oddsson aðalvarðstjóri segir að sex minniháttar umferðarslys hafi verið tilkynnt um helgina. Hann þakkar það öflugu eftirliti. Tuttugu og fimm voru kærðir fyrir of hraðan akstur.Fjögur umferðarslys voru skráð í umdæmi Lögreglunnar á Norðurlandi eystra, engin slys urðu á fólki en minniháttar eignatjón, segir Hallgrímur Gíslason varðstjóri. Hann segir að undanfarnar verslunarmannahelgar hafi verið erfiðari. Fjörutíu og fjórir voru kærðir fyrir of hraðan akstur og sjö fyrir ölvunar- og fíkniefnaakstur. "Þessi verslunarmannahelgi var með þeim rólegri, segir Vilhjálmur Stefánsson rannsóknarlögreglumaður á Norðurlandi vestra. Hann segir að engin slys séu skráð í bækur lögreglunnar en um 30 manns hafi verið teknir fyrir of hraðan akstur sem hann segir ekki mikið í þessu umdæmi. Lögreglan á Vestfjörðum og á Austurlandi hafa svipaða sögu að segja. Í þeim umdæmum urðu engin alvarleg slys í umferðinni. Á Vestfjörðum voru 36 kærðir fyrir of hraðan akstur og 30 á Austurlandi.
Alvarlegasta slysið varð á Vesturlandsvegi í Kollafirði á sunnudag þegar hjólbarði losnaði af kerru sem var í eftirdragi bifreiðar. Dekkið lenti á bíl sem kom úr gagnstæðri átt og úr varð fjögurra bíla árekstur. Þrír voru fluttir á sjúkradeild en allar bifreiðarnar fjórar voru óökuhæfar. Tveir hlutu minniháttar áverka en ekki er vitað um líðan þess þriðja
Lögreglan á höfuðborgarsvæðinu stöðvaði þrjátíu og sex ökumenn fyrir ölvunarakstur um helgina. | null |
2022 | 29 | Mikið álag var á Sjúkrahúsinu á Akureyri um helgina. Það hefur verið á óvissustigi í tæpar tvær vikur. Framkvæmdastjóri lækninga segir manneklu, fjölda ferðamanna og bilun á stóru tæki helstu ástæðu vandræðanna. | Tólf dagar eru síðan yfirstjórn sjúkrahússins á Akureyri færði viðbúnaðarstig sjúkrahússins á óvissustig. Þá voru flestar deildir yfirfullar og mannekla viðvarandi. Staðan er endurmetin daglega og Sigurður E. Sigurðsson, framkvæmdastjóri lækninga, segir að staðan sé enn viðkvæm eftir þunga og annasama helgi.
Helgin byrjaði nú tiltölulega rólega en svo æstust leikar eftir því sem á leið helgina og við erum bara með alveg yfirfullar deildir núna. Bráðamóttakan tekur nú oft skellinn á því eins og ég hef sagt áður, þegar fólk gengur hratt um gleðinnar dyr. Það hefur verið gríðarlega mikið um sjúkraflug, met slegin bæði föstudag og sunnudag og bara já, mjög þung staða.
En það eru ekki bara fleiri innlagnir og skortur á starfsfólki sem gerir stöðuna á sjúkrahúsinu erfiða.
Svo óheppilega vildi til að sneiðmyndatækið okkar bilaði líka þannig að það hefur haft truflandi áhrif á starfsemina, gert hlutina erfiðari
-Sjáið þið fyrir endann á þessari stöðu þarna hjá ykkur?-
Já það náttúrlega alltaf þannig að þegar það fer að síga á seinni hluta sumarsins að þá fer mönnunin að komast í betra horf og hlutirnir að róast aðeins ef maður getur sagt það, þótt það sé aldrei á vísan að róa í því. | Mannekla, yfirfullar deildir og biluð tæki valda því að sjúkrahúsið á Akureyri hefur nú verið á óvissustigi í tólf daga. Framkvæmdarstjóri lækninga vonast eftir því að starfsemin færist í betra horf með haustinu. |
2022 | 29 | Hjón voru myrt í bænum Otta í Guðbrandsdal austanvert í Noregi í gær. Rannsókn stendur yfir en sá grunaði hefur ekki enn verið yfirheyrður. | Hjónin bjuggu í úthverfi bæjarins en þau voru stungin til bana. Hinn grunaði hringdi sjálfur á lögreglu. Lögreglumenn frá tæknideild norsku rannsóknarlögreglunnar, Kripos, komu til Otta síðdegis í gær til fulltingis lögreglunni þar. Rannsókn á vettvangi hófst strax í gærkvöld og lögregla hefur rætt við fjölda vitna eða íbúa í grenndinni. Hinn grunaði er karlmaður á fertugsaldri. Lögmaður hans segir í samtali við norska miðilinn Verdens Gang að hann hafi hringt í lögreglu klukkan sex að staðartíma í gær og sagst hafa stungið tvær manneskjur til bana. Kristian Bjaanes, aðgerðastjóri lögreglunnar í Otta, staðfestir það í samtali við norska ríkisútvarpið. Rannsókn sé á byrjunarstigi en lögreglan sé með nokkuð skýra mynd af því sem gerðist.
Fredrik Thompson, sem fer fyrir rannsókninni, segir of snemmt að tjá sig um tengsl hinna myrtu við árásarmanninn. Þau séu öll norskir ríkisborgarar og hinn grunaði hafi búið í nágrenni við hjónin. Hann hefur ekki verið yfirheyrður. Farið verður fram á fjögurra vikna gæsluvarðhald yfir honum. | Hjón í bænum Otta í Noregi voru stungin til bana í gær. Hinn grunaði tilkynnti sjálfur um morðin en hefur ekki enn verið yfirheyrður. |
2022 | 29 | Íslenski söngvarinn Ólafur Kjartan Sigurðarson sló, að dómi gagnrýnenda, í gegn á frumsýningu á Bayruth-hátíðinni í Þýskalandi í fyrrakvöld, sem er frægasta Wagner-hátíð í heimi. Ólafur Kjartan segir það hafa verið markmið sitt alla tíð að hreppa hlutverk á hátíðinni og viðtökurnar hafi verið vonum framar. Angela Merkel fyrrverandi kanslari var meðal áhorfenda. | Bayruth-hátíðin er haldin árlega í Þýskalandi og er frægasta Wagner-hátíð í heimi. Ólafur Kjartan Sigurðarson baritónsöngvari var valinn til að fara með hlutverk dvergsins Alberich í Niflungahring Wagners.
Ég var ráðinn í þetta hlutverk hér fyrir ætli það séu ekki komin þrjú ár síðan ég skrifaði undir samninginn og það er eins og eðli málsins samkvæmt að ég mátti ekki segja frá í mjög langan tíma og síðan kom covid frestun á verkefninu þannig að ég er búinn að bíða ansi lengi en síðan varð það loksins að veruleika í fyrradag. Bayruth hátíðin er haldin árlega, er þetta ekki gríðarlegt tækifæri? Jú þau gerast eiginlega ekki stærri í mínu fagi það er að segja, þessi Wagner hátíð í Bayruth er einstök á heimsvísu, hér eru eingöngu flutt verk Richard Wagners enda reisti hann þetta hús sjálfur og setti sjálfur sínar óperur hér á svið.
Viðbrögð gagnrýnenda og áhorfenda hafa ekki látið á sér standa eins og Arthur Björgvin Bollason fór yfir á Rás 1 í morgun. Ólafur Kjartan var sagður hafa slegið í gegn, vera eftirlæti áhorfenda, snillingur kvöldsins og heimsklassa listamaður svo vitnað sé í nokkur skrif, og ekki aðeins fyrir sönginn heldur einnig fyrir leik.
því er ekki að neita að þetta er auðvitað mjög dýrmætt fyrir mann hvað ferilinn varðar og umboðsmaðurinn minn, umboðasskrifstofan mín mun nýta sér þetta alveg fram í fingurgóma og pósta þessu út um allt hægri vinstri og þetta verður mér auðvitað til framdráttar og er gríðarlega dýrmætt að sjálfsögðu en ég reyni að láta þetta ekki hafa áhrif
þetta er búið að vera eitt af mínum ja mitt aðalmarkmið árum saman að frumsýna hér Alberich í hringnum
Segir Ólafur Kjartan og þess má geta að vinsældir hátíðarinnar eru miklar og miðar eru pantaðir árum fram í tímann. Meðal áhorfenda á frumsýningunni í fyrradag var Angela Merkel fyrrverandi kanslari en frumsýningin stendur til föstudags. | Ólafur Kjartan Sigurðarson baritón söngvari sló í gegn á frumsýningu á Bayruth hátíðinni í Þýskalandi í fyrradag. Hann segir þetta hafa verið sitt aðal markmið alla tíð en hann hefur hlotið einróma lof fyrir. |
2022 | 29 | null | Kvikuhreyfingar sjást greinilega á nýrri gervitunglamynd og eru nú norðaustur af gosstöðvunum í fyrra, milli Fagradalsfjalls og Keilis. Sex skjálftar yfir fjórum hafa orðið á þessu svæði síðastliðinn sólarhring, sá stærsti fimm að stærð.
Freysteinn Sigmundsson
Kvikuinnskotið sést vel á gervitunglamyndum.
Stóru skjálftarnir mynda einskonar vegg við vestanvert Kleifarvatn.
Framhaldið, vísindaráð. | Kvikuhreyfingar sjást greinilega á gervitunglamynd. Þær eru norðaustur af gosstöðvunum frá því í fyrra, milli Fagradalsfjalls og Keilis. Sex skjálftar yfir fjórum hafa orðið á þessu svæði síðasta sólarhring, sá stærsti fimm að stærð. |
2022 | 29 | Breiðablik vann 3-1 sigur á ÍA á heimavelli í bestu deild karla í fótbolta í gærkvöld. Eftir leikinn er liðið komið með níu stiga forskot á Víking á toppi deildarinnar en ÍA er enn neðst. | Gengi liðanna hefur verið mjög ólíkt í sumar. Breiðablik hefur tapað einum leik en ÍA aðeins unnið einn. Eins og við mátti búast var Breiðablik sterkara liðið í Kópavogi í gær. Því tókst þó ekki að skora í fyrri hálfleik og ÍA varðist vel. Í síðari hálfleik voru það Skagamenn sem voru fyrri til að skora. Gísli Laxdal Unnarsson kom þeim yfir á 54. mínútu eftir fyrirgjöf frá Eyþóri Aroni Wöhler. Þá skipti Breiðablik um gír og gerði út um leikinn á 9 mínútna kafla. Kristinn Steindórsson jafnaði á 62. mínútu eftir darraðardans í vítateig Skagamanna. Damir Muminovic kom Breiðabliki yfir með skalla þremur mínútum síðar. Það var svo Ísak Snær Þorvaldsson sem skoraði tólfta mark sitt í deildinni í sumar og tryggði Breiðabliki 3-1 sigur á 71. mínútu eftir laglegan undirbúning Dags Dan Þórhallssonar.
Einn leikur er á dagskrá Bestu deildarinnar í kvöld. KR fer norður og mætir KA á Akureyri klukkan 18. KA er í þriðja sæti en KR jafnt Keflavík í því sjötta.
Og yfir í golfið. Greg Norman segir að forsvarsmenn LIV-mótaraðarinnar hafi boðið Tiger Woods á bilinu 700 og 800 milljónir bandaríkjadala fyrir að keppa á mótaröðinni. Það jafngildir um 95 til 109 milljörðum króna. Norman er framkvæmdarstjóri mótaraðarinnar sem er fjármögnuð af fjárfestingarsjóði í eigu Sádi-Arabíu. Hún hefur verið sögð tilraun ríkisins til að hvítþvo sig af stórfelldum mannréttindabrotum. Öllum sem gengið hafa til liðs við mótröðina hefur verið vísað af PGA-mótaröðinni bandarísku og Evrópumótaröðinni. Nú síðast var Henrik Stenson vikið úr sæti fyrirliða liðs Evrópu í Ryder-bikarnum. Luke Donald var í gær ráðinn í hans stað. | null |
2022 | 29 | Svo virðist sem tjón af völdum skjálftanna á Reykjanesskaga í nótt hafi verið minna en oft áður. Skjálfti fimm að stærð varð við Kleifarvatn laust fyrir klukkan hálf þrjú í nótt. | Skjálftinn fannst vel á meðferðarheimilinu í Krýsuvík, þar sem bækur og annað lauslegt féll úr hillum. Starfsmaður segir að íbúar beri sig nokkuð vel þótt margir hafi orðið skelkaðir þegar skjálftinn reið yfir í nótt.
Þá sluppu vörur í hillum verslana betur en oft áður. Rekstrarstjóri Krónunnar segir að ekkert tjón hafi orðið í verslun Krónunnar í Reykjanesbæ en við Norðurhellu í Hafnarfirði féllu vörur úr hillum. Starfsfólk ber sig nokkuð vel að hans sögn enda finni það oft ekki fyrir skjálftunum á meðan það er á þeytingi við störf sín.
Í álverinu í Straumsvík sló rafmagni út alls staðar nema þar sem eiginleg álframleiðsla fer fram. Bjarni Már Gylfason, upplýsingafulltrúi Rio Tinto Alcan, segir að greiðlega hafi gengið að koma rafmagni aftur á. Hann ítrekar að þetta hafi engin áhrif haft á starfsemi álversins. | null |
2022 | 29 | Hús hér á landi eru hönnuð til að þola stærstu jarðskjálfta sem geta orðið á hverju landsvæði fyrir sig. Burðarþolsverkfræðingur hjá Eflu segir mun meiri hættu á tjóni vegna lausamuna. | Jarðskjálftahrinan sem staðið hefur yfir á Reykjanesskaga frá hádegi á laugardag veldur eflaust mörgum áhyggjum. Bjarni Jón Pálsson burðarþolsverkfræðingur hjá Eflu segir ekki ástæðu til að hafa áhyggjur af því að íslensk hús þoli ekki álagið.
Við eigum ekki von á að það hrynji nein hús.
Bjarni segir að landinu sé skipt í svæði og hús hönnuð með það fyrir augum að þola stærri skjálfta en hægt sé að búast við á hverju svæði. Að baki hönnun búi alls konar útreikningar.
Í steyptu húsunum eru það járnbindingar í veggjum sem skipta mestu máli að setja það á rétta staði, og hafa nóg af veggjum. Háu húsin fá að sveiflast og þau éta upp orkuna með því að sveiflast en lágu húsin eru gjarnan höfð frekar stíf þannig að þau bara dansa með jörðinni.
Bjarni segir það jafnframt hafa sýnt sig að eldri hús á íslandi hafi gott burðarþol og þoli jarðskjálfta vel. Miðað er við jarðskjálfta af stærðinni rúmlega sex á höfuðborgarsvæðinu en á Suðurlandi og Húsavík og nágrenni sé reiknað með enn stærri skjálftum.
Það geti verið að einhvers staðar erlendis séu byggð hús sem ekki hefðu þolað skjálfta á borð við þá stærstu í hrinunni nú en ítrekar að engin ástæða sé til að hafa áhyggjur.
Það er meira kannski hætta á einhverjum lausamunum, svona einhverju sem getur dottið. Það er það sem alltaf er verið að hamra á að fólk hugi að því að festa svona lausamuni. | Ekki þarf að hafa áhyggjur af burðarþoli húsa í tengslum við yfirstandandi skjálftahrinu. Hús eru hönnuð til að þola stærstu jarðskjálfta sem hér geta orðið, segir burðarþolsverkfræðingur hjá Eflu. |
2022 | 30 | Vegna óvissustigs Almannavarna eru íbúar Grindavíkur beðnir um að kynna sér rýmingaráætlun fyrir svæðið ef til eldgoss kemur. Eldfjallafræðingur segir ekki hægt að útiloka að skjálftarnir nú séu fyrirboðar stórs hraungoss sem gæti eyðilagt innviði og lokað leiðum um Suðurnesin. | Þegar gosið við Fagradalsfjall hófst í fyrra, 19. mars, var jörð búin að skjálfa all-hressilega á Reykjanesskaganum í nokkrar vikur. Hrinan hófst um mánaðarmótin febrúar mars 2021 og þegar líða tók á mars voru þúsundir skjálfta að mælast á svæðinu á hverjum sólarhring, svipað og núna. Svo slaknaði aðeins á spennunni, en svo kom gos. Eldgosið við Fagradalsfjall braust vissulega upp á besta stað, fjarri byggð og mannvirkjum, nokkuð aðgengilegt þó fyrir almenning og vegna Covid voru hér fáir ferðamenn það skapaðist aldrei hættuleg örtröð á gossvæðinu. Þó að fjöldinn allur af forvitnu gosáhugafólki hafi meitt sig á leiðinni upp að eldstöðvunum, urðu engin alvarleg slys á fólki á þessum sex mánuðum sem þetta nokkuð meinleysislega túristagos stóð yfir. Óttalegur ræfill, sagði einn vísindamaðurinn um gosið þegar það byrjaði.
Goslokum var lýst yfir 19. desember. Eftir annað hálft ár af nokkuð rólegu tímabili á Reykjanesskaganum, byrjaði jörðin að skjálfa á ný um helgina. Almannavarnir skelltu á enn einu óvissustiginu á laugardag vegna skjálftanna. sem eru vafalítið orsök kvikusöfnunar undir yfirborðinu. Við ættum að vera orðin kunnug þessum stigum, það er að segja óvissustigi, hættustigi og svo neyðarstigi, hvort sem það er í tengslum við jarðskjálfta og gos, smitsjúkdómafaraldra eða hættum á ofanflóðum. Óvissustig þýðir einfaldlega meiri vöktun, það er fylgst betur með aðstæðum og fólk á að vera meira á tánum en ella. Og eins og nafn stigsins gefur til kynna er alls óvíst hvað mun gerast. Og þó að gosið við Fagradalsfjall hafi verið óttalegur ræfill, er ekkert sem segir að næsta gos verði það líka. Það hafa komið gos þarna sem sendu hraun til sjávar norðan og sunnanmegin á skaganum, og ef það gerist aftur fara bæði Keflavíkur- og Suðurstrandarvegur undir hraun, sem einangra Suðurnesin algjörlega.
..þurfum að byrja á þessu núna
sagði Þorvaldur Þórðarson, prófessor í eldfjallafræði, í viðtali við RÚV í gær. Hann telur líklegast að kvikan komi upp, ef hún kemur upp, annað hvort í eða við Fagradalsfjall.
Almannavarnir unnu rýmingaráætlun fyrir Grindavík í síðasta gosi. Ef til hennar kemur fá íbúar fyrst SMS frá neyðarlínunni. Þá þarf að ganga frá húsinu svo vel sé, líma þar til gerðan miða í áberandi glugga og yfirgefa húsið. Huga á að nágrönnum, taka upp gangandi flóttafólk ef rými er í bílnum og hlusta á útvarp og fylgjast með fjölmiðlum. Söfnunarmiðstöð innan Grindavíkur er í íþróttamiðstöðinni, en hún er helst ætluð þeim sem þurfa aðstoð við að komst úr bænum. Ef það er ekkert símasamband á að setja hvíta veifu á hurð eða í glugga húss. Vegna óvissustigs er brýnt að íbúar Grindavíkurbæjar kynni sér þessar upplýsingar, segja Almannavarnir. | Jörð skalf hressilega í þrjár vikur í aðdraganda síðasta eldgoss á Reykjanesskaganum. Eldfjallafræðingur segir líklegast að ef það gýs eftir þessa hrinu, þá komi kvikan upp í eða við Fagradalsfjall. Íbúar Grindavíkur eru beðnir um að kynna sér rýmingaráætlun vegna mögulegs eldgoss. |
2022 | 30 | Kornútflutningur frá Úkraínu hófst á ný í morgun þegar flutningaskip með korni lagði úr höfn í Odesa í fyrsta sinn frá því innrás Rússa hófst. Úkraínumenn treysta þó ekki að fullu á að Rússar standi við samkomulag um þennan flutning sem var gert fyrir tíu dögum. | Það voru mikil tímamót í höfninni í Odesa í morgun þegar korn var flutt með skipi frá Úkraínu í fyrsta sinn í rúma fimm mánuði. Flutningurinn er afrakstur samkomulags milli Úkraínumanna og Rússa sem Tyrkir og Sameinuðu þjóðirnar komu að, og fól í sér að Rússar myndu ekki ráðast á hafnirnar meðan á flutningi stæði.
Stöðvun á kornútflutningi hefur átt þátt í skorti á matvælum víða um heim, sem aftur hefur leitt til mikillar verðhækkunar á mat, einkum kornvörum. Þetta hefur einkum komið fátækari ríkjum illa. Viðbrögð ráðamanna við þessum áfanga hafa því verið almennur fögnuður. Dmytro Kuleba utanríkisráðherra Úkraínu sagði þetta mikinn létti fyrir heiminn og hvatti Rússa til að standa við sinn hluta samkomulagsins. Evrópusambandið taldi þetta fyrsta skrefið í að draga úr matvælakreppunni sem innrás Rússa hefði komið af stað. Dmitry Peskov talsmaður rússneskra stjórnvalda sagði að þetta væri mjög jákvæður áfangi.
Úkraínumenn treysta þó Rússum ekki fullkomlega til að standa við þetta samkomulag og horfa þá til þess að Rússar gerðu eldflaugaárás á höfnina í Odesa innan sólarhrings frá því að samkomulagið náðist. Þeir telja því ekki útilokað að Rússar reyni að trufla þennan útflutning.
Skipið sem fór í morgun er mð tuttugu og sex þúsund tonn af korni innanborðs. Það fer fyrst til Istanbul til skoðunar, eins og samkomulagið gerir ráð fyrir. Lokaáfangastaður þess er svo Trípólí í Líbanon. Áætlað er að sextán skip til viðbótar leggi úr þremur höfnum Úkraínu á næstu viku, hlaðin korni. | Flutningaskip með korni lagði úr höfn frá Úkraínu í morgun í fyrsta sinn frá því Rússar réðust inn í Úkraínu. Evrópusambandið segir þetta fyrsta skrefið í að slá á matvælakreppu heimsins. |
2022 | 30 | Starfsmenn lögregluembætta víðs vegar um landið eru sammála um að skemmtanahald hafi gengið nokkuð vel í nótt. Alltaf sé eitthvað um fíkniefnamál og líkamsárásir en í öllum tilfellum hafi slík tilfelli verið minniháttar. | Lögreglan á höfuðborgarsvæðinu hafði í nógu að snúast í nótt. Í tilkynningu embættisins til fjölmiðla segir þó að lögregla hafi lítið þurft að skipta sér af skemmtanahaldi í Reykjavík. Tónlistarhátíðin Innipúkinn var haldin í miðbænum um helgina. Alls komu 94 mál inn á borð lögreglu frá klukkan fimm í gær og til klukkan sjö í morgun. Í tilkynningunni segir hins vegar að sex sinnum hafi ökumenn verið stöðvaðir vegna gruns um akstur undir áhrifum. Hinir brotlegu voru allt frá því að vera á tvítugsaldri til áttræðisaldurs.
Hjá lögreglunni á Norðurlandi eystra var nóg að gera í nótt, en eins og segir í tilkynningu embættisins á Facebook gekk nóttin ágætlega. Á Akureyri fór fram útihátíðin Ein með öllu í fyrsta sinn frá því að faraldri kórónuveiru slotaði. Sagsmál í miðbæ Akureyrar um klukkan fimm í nótt báru einna hæst, þar þurfti lögregla að beita piparúða til þess að skakka leikinn. Enginn var handtekinn og lögregla hafði viðveru þar til ástandið lagaðist. Nokkuð var um ölvun og akstur undir áhrifum áfengis og fíkniefna. [SLEPPA: Einn ökumaður var handtekinn í umdæminu grunaður um akstur undir áhrifum og farþegi í bílnum var handtekinn grunaður um vörslu fíkniefna og vopna. Þá þurfti lögregla að aðstoða öfurölvi fólk við að komast til síns heima og einn ofurölvi einstaklingur var í nótt fluttur með sjúkrabíl á Sjúkrahúsið á Akureyri til aðhlynningar.]
Á Norðurlandi vestra var svo ekkert að gera í nótt. Hátíðin Norðanpaunk var haldin á Laugarbakka og lögreglumaður hjá embætti lögreglu á Blönduósi sagði að engar tilkynningar hafi borist lögreglu vegna hátíðarinnar. Hann var þó á leið á Laugarbakka þegar hann ræddi við fréttastofu til þess að kanna ástand vegfarenda á heimleið. | Skemmtanahald gekk vel á útihátíðum víðs vegar á landinu í nótt að því er varðstjórar lögreglu segja. Mál sem tengdust fíkniefnum eða líkamsárásum voru í öllum tilfellum minniháttar. |
2022 | 30 | Enska kvennalandsliðið í fótbolta er Evrópumeistari í fyrsta skipti í sögu liðsins. Síðast vann England stóran titil í fótbolta þegar karlaliðið varð heimsmeistari árið 1966 og loks er fótboltinn kominn heim. | Enska liðið lagði áttfalda Evrópumeistara Þýskalands að velli í úrslitaleiknum í gær, 2-1 og skiljanlega var mikið fagnað leik loknum. Svo mikið að liðið ruddist inn á blaðamannafund þjálfara sinna með látum.
0108 FOTBOLTINN UTV (football's coming home)
Hin hollenska Sarina Wiegman, þjálfari liðsins hefur fengið mikið lof fyrir sitt starf. Hún hefur stýrt liðinu síðan í september 2021 og á þeim tíma hefur liðið ekki tapað leik. Liðið hefur spilað stórkostlega undanfarið ár og fengið ensku þjóðina á bakvið sig en aldrei hafa fleiri áhorfendur mætt á leik í lokakeppni Evrópumóts en á úrslitaleikinn í gær, hvort sem er hjá körlum eða konum, en 87 þúsund 192 áhorfendur voru á Wembley í gær. Arsenal framherjinn Beth Mead, í liði Englands, var valin besti leikmaður mótsins og fékk sömuleiðis gullskóinn en hún skoraði 6 mörk á mótinu og gaf 5 stoðsendingar. Lena Oberdorf í liði Þjóðverja var valin besti ungi leikmaður mótsins.
Fimmtánda umferð Bestu deildar karla í fótbolta hefst í dag með einum leik. Topplið Breiðabliks fær þá botnlið ÍA í heimsókn á Kópavogsvöll en Skagamenn eru með átta stig eftir 14 leiki og hafa aðeins unnið einn leik í sumar en Blikar eru með 6 stiga forystu á toppnum. | null |
2022 | 31 | Úkraínuforseti hvetur almenna borgara í Donetsk héraði að yfirgefa svæðið. Harðir bardagar geisa þar nú milli herliðs Úkraínumanna og Rússa. Meginþungi innrásar Rússa hefur beinst að héraðinu allt frá því innrásin hófst. | Volodymyr Zelensky Úkraínuforseti sagði í daglegu ávarpi sínu að hundruð þúsunda væru enn á átakasvæðinu, þeirra meðal börn og að tilskipun hefði verið gefin um brottflutning. Farið á brott, sagði hann og hét sömuleiðis fullri aðstoð við brottflutning. Því fleiri sem forði sér því færri geti Rússar drepið.
Iryna Vereshchuck, aðstoðarforsætisráðherra segir brýnt að yfirgefa svæðið áður en vetra tekur enda mikill gasskortur þar. Hún sagði sömuleiðis að hverjum þeim sem neitaði að hvarfa á braut yrði gert að undirrita yfirlýsingu þess efnis að dvölin í Donetsk væri alfarið á eigin ábyrgð.
Dmytro Lubinets, formaður mannréttindanefndar Úkraínuþings, greindi frá því dag að hann hefði beðið Alþjóðanefnd Rauða krossins og eftirlitsstofnun Sameinuðu þjóðanna með mannréttindum að rannsaka aðstæður í Olenivka. Þar fórust og særðust tugir úkraínskra stríðsfanga í sprengjuárás sem Úkraínumenn og Rússar saka hvorir aðra um að hafa framið. Rússneska varnarmálaráðuneytið kveðst fagna óháðri rannsókn á árásinni. | Úkraínuforseti hefur hvatt íbúa í Donetsk-héraði til að leggja á flótta. Þar geisa nú harðir bardagar. |
2022 | 31 | Undanfarin ár hefur fjarnám við Háskóla Íslands verið gagnrýnt vegna þess hve lítið framboðið er. Steinunn Gestsdóttir, aðstoðarrektor kennslumála og þróunar segir fjarnámið vera í stanslausri þróun, en í mörg horn sé að líta. | og það sem við erum að gera núna og byrjar í haust er einmitt að taka nýjar staðnáms leiðir og setja þær yfir á form fjarnáms eftir öllum þessum bestu mögulegu leiðum.
Þær fjarnámsleiðir verði þá ekki tilbúnar fyrr en haustið 2023. Hún segir að hentugleiki námsleiða til fjarnáms og eftirspurn muni helst ráða því hvaða leiðir fari yfir á fjarnám.
Steinunn óttast ekki að nemendur leiti til annarra skóla - en myndu velja HÍ ef fjarnámsframboð væri betra, enda líti hún á íslenskt háskólasamfélag sem eina heild.
en mér finnst aftur á móti að við þurfum alltaf að vera ofboðslega meðvituð um það að mæta kröfum sem samfélagið gerir til Háskóla Íslands.
En finnst stjórnendum þeir vera að ná að mæta þeim þörfum?
ja sko ekki ef krafan er sú að allt nám sé samhliða í framboði sem stað- og fjarnám.
ég held að við höldum okkar striki sem þessi breiði staðnámsskóli sem að reynir að svara þessu kalli um námsframboð í fjarnámi eins markvisst og við getum. | null |
2022 | 31 | Utanríkisráðuneyti Rússlands fordæmdi í gær hegðun norsks ræðismanns í Rússlandi. Ráðuneytið segir framferði konunnar smánarlegt en á upptökum úr öryggismyndavélum má heyra hana og sjá hella óbótaskömmum yfir hótelstarfsmenn. | Myndskeiðinu hefur verið deilt á samfélagsmiðlum, þeirra á meðal Telegram. Þar má sjá konu sem sögð er heita Elisabeth Ellingsen krefja hótelstarfsfólkið um að fá hreint herbergi. Ellingsen, sem er ræðismaður Noregs í Murmansk, heyrist meðal annars segjast hata Rússa. Hún sé frá Skandinavíu og sé vön því að hótelherbergi séu hrein.
Í yfirlýsingu frá Mariu Zakharovu talskonu utanríkisráðuneytisins segir að ráðuneytið hyggist bregðast við því illsku, þjóðrembu og útlendingahatri sem myndskeiðið sýni. Norska utanríkisráðuneytið kveðst harma atvikið og orð Ellingsen lýsi ekki viðhorfi Norðmanna til Rússlands eða rússnesku þjóðarinnar. AFP fréttaveitan hefur eftir talsmanni ráðuneytisins að unnið sé að lausn málsins eftir hefðbundum leiðum.
Norska ræðismannsskrifstofan í Murmansk hefur verið lokuð frá 1. júlí vegna erfiðleika í gagnkvæmum samskiptum. Ekki liggur fyrir hvort atvikið á hótelinu gerðist fyrir eða eftir lokun ræðismannsskrifstofunnar. | null |
2022 | 31 | Viðbragðsaðilar í Grindavík eru vel undirbúin ef eldgos skyldi hefjast á Reykanesi, að sögn Hjálmars Hallgrímssonar, formanns bæjarráðs í Grindavík. Engu að síður eru áætlanir til staðar. Fyrst þyrfti að rýma svæðið í kring um gosstöðvarnar, og þar skiptir staðsetning mestu máli. Enginn sérstakur viðbúnaður er við gosstöðvar í Geldingadölum þótt fjöldi ferðamanna eigi leið um svæðið í hverri viku. | null | null |
2022 | 31 | Úrslitaleikur Evrópumóts kvenna í fótbolta er í dag. Þýskaland getur þá tryggt sér sinn níunda Evrópumeistaratitil eða England unnið sinn fyrsta. | Leikur dagsins er verðugt verkefni fyrir sigursælasta lið Evrópu, Þýskaland, þegar þær mæta heimakonum í Englandi í úrslitaleiknum. Bæði lið hafa verið afar sannfærandi á mótinu og aðeins fengið á sig eitt mark. Enska liðið hefur hins vegar skorað 20 mörk og það þýska 13. Þýska liðið tryggði sig áfram í undanúrslitin með 2-1 sigri á Frakklandi þar sem fyrirliðinn Alexandra Popp skoraði bæði mörk Þjóðverja. Englendingar mættu sterku liði Svíþjóðar í undanúrslitum og völtuðu yfir það 4-0. Popp hefur skorað 6 mörk á mótinu til þessa, líkt og hin enska Beth Mead. Þær hafa því báðar jafnað markamet mótsins og geta bætt það með marki, eða mörkum, í dag. Þýska liðið hefur átta sinnum orðið Evrópumeistari, tvisvar heimsmeistari og einu sinni Ólympíumeistari. Það eru þó orðin sex ár síðan Ólympíugullið kom í hús og níu ár síðan síðasti Evrópumeistaratitill vannst. Enska liðið hefur hins vegar aldrei unnið gull á stórmóti og getur því unnið sinn fyrsta Evrópumeistaratitil í dag. Búist er við tæplega 90 þúsund áhorfendum á Wembley í dag sem er aðsóknarmet á úrslitaleik Evrópumóts. Leikurinn verður sýndur beint á RÚV klukkan fjögur en upphitun hefst í EM stofunni hálftíma fyrr.
Bayern Munchen og RB Leipzig mættust í þýsku meistarakeppninni í fótbolta í gærkvöld. Bayern leiddi 3-0 í hálfleik en fimm mörk voru skoruð í seinni hálfleiknum en Bayern hafði að lokum betur 5-3, og eru því meistarar meistaranna þetta árið. | Þýskaland og England mætast í úrslitum Evrópumóts kvenna í fótbolta í dag. Þýska liðið er sigursælasta kvennalandslið Evrópu en það enska getur tryggt sér sinn fyrsta titil á stórmóti. |
2022 | 31 | Hundruð stuðningsmanna Sítaleiðtogans Muqtada al-Sadr halda til í þinghúsinu í Baghdad og krefast þess að ríkisstjórnin afsali sér völdum. Á annað hundrað manns hefur særst í átökunum við þinghúsið. | Flokkur al-Sadr fékk flest atkvæði í þingkosningunum í október í fyrra, sjötíu og þrjú þingsæti af þrjú hundruð tuttugu og níu og tók þátt í myndun ríkisstjórnar. Stjórnarsetan varð skammvinn og í júní hætti flokkurinn stuðningi við stjórnina. Illa hefur gengið að mynda starfhæfa ríkisstjórn og kornið sem fyllti mælinn hjá stuðningsmönnum al-Sadr var þegar ákveðið var að Mohammed Shiya al-Sudani taki við forsætisráðherraembættinu af Mustafa al-Khadimi. Sú ákvörðun fór illa í stuðningsmenn Muqtada al-Sadr sem réðust inn í þinghúsið fyrir helgi og neita að fara fyrr en ríkisstjórnin segir af sér. Þeir segja að al-Sudani sé of hliðhollur stjórnvöldum í Íran. Lögregla og öryggisverðir beittu táragasi en réði ekki við mannfjöldann. Hundrað almennir borgarar og tuttugu og fimm öryggisverðir særðust. Stjórnmálamenn hafa verið sakaðir um spillingu og þrátt fyrir olíuauð er atvinnuleysi mikið í Írak. | Hundruð mótmælanda hafa ruðst inn í þinghúsið í Írak og krefjast þess að ríkisstjórnin segi af sér. |
2022 | 31 | Nóttin var nokkuð erilsöm hjá lögreglunni út um landið, bæði á útihátíðum og á höfuðborgarsvæðinu. Töluvert var um ölvun og nokkrir gistu fangageymslur. Ekki hefur verið tilkynnt um kynferðisbrot í tengslum við stærstu útihátíðirnar í Vestmannaeyjum eða á Akureyri. | Í Vestmannaeyjum var meira að gera hjá lögreglu en fyrri nótt, þar gistu 6 fangaklefa.
..engin alvarleg eða meiriháttar brot sem að komu upp.
Í umdæmi lögreglunnar á Selfossi er einnig töluvert af fólki saman komið á unglingalandsmóti UMFÍ og á hátíðinni Flúðir um Versló. Þar var nóttin erilsöm, en þó prýðilegt miðað við verslunarmannahelgi að sögn lögreglu. Nokkuð var um ölvunarakstur. Lögreglan á Selfossi kvaðst ekki geta tjáð sig um hvort upp hefðu komið kynferðisbrot.
Meira var að gera hjá lögreglunni á á Norðurlandi Eystra en fyrri nótt og töluvert um ölvun. Aðalsteinn Júlíusson aðalvarðstjóri hjá lögreglunni á Akureyri segir oft hafa verið meira fólk í bænum um verslunarmannahelgi.
Lögreglan á höfuðborgarsvæðinu hafði í allmörg horn að líta í gærkvöld og í nótt og óvenjulega mörg sjúkraflutningaútköll voru eftir miðnætti í miðborginni, alls 25, sem samkvæmt slökkviliðinu voru mörg hver tengd skemmtanalífinu. | Nóttin var nokkuð erilsöm hjá lögreglunni, bæði útum land á útihátíðum og á höfuðborgarsvæðinu. Ekki hefur verið tilkynnt um kynferðisbrot í tengslum við stærstu útihátíðirnar. |
2022 | 32 | Landsmenn skemmtu sér vel og að mestu vandræðalaust í nótt, aðfaranótt laugardags um verslunarmannahelgi, að sögn lögreglumanna um landið. Nóttin var með þeim rólegri sem yfirlögregluþjónn í Vestmannaeyjum man eftir á Þjóðhátíð. Helst var mikið um ölvun á höfuðborgarsvæðinu og nokkuð á Akureyri. | Gestir þjóðhátíðar voru til fyrirmydar í nótt að sögn lögreglu. Jóhannes Ólafsson yfirlögregluþjónn í Vestmannaeyjum segir engin stærri mál hafa komið upp, þar með talið engin ofbeldismál. Hann segir nóttirna hafa gengið vel.
Það er óhætt að segja að þetta er með rólegri nóttum á þjóðhátíð svoa sem við munum, það gisti hérna einn fangageymslu fyrir svona einhver leiðindi. En engin stærri mál komu upp í nótt, það er náttúrulega nokkur fíkniefnamál, minniháttarmál og síðan kannski eitt svona stærra mál í gær þar sem var tekið einhver tugir grömm af hvítu efni. Það er svona stóra málið annars svona minniháttarmál með fíkniefnamál, neyslumál.
Í umdæmi lögreglunnar á Selfossi eru haldnar tvær hátíðir, Unglingalandsmót á Selfossi og og fjölskyldu og bæjarhátíðin Flúðir um versló. Þar var nóttin einnig róleg og gestir til fyrirmyndar.
Sömu sögu er að segja frá lögreglunni á Austurlandi, á Neistaflugi í Neskaupsstað er nokkur fjöldi saman kominn, þar var stemmingin góð og heimamenn og gestir skemmtu sér vel að sögn lögreglu.
Tiltölulega rólegt var hjá lögreglunni á Norðurlandi eystra í gær en á Akureyri fer hátíðin ein með öllu fram. Hafa þurfti afskipti af fólki í nokkur skipti vegna ölvunar og ónæðis meðal annars við við Sjallann á Akureyri og út brutust slagsmál á Ráðhústorginu þar sem ráðist var á dyravörð, málið er í rannsókn.
Mikið var um ölvun og óspektir á höfuðborgarsvæðinu í nótt og gistu sjö fangageymslu lögreglu. | Nóttin var fremur tíðindalítil víðast um landið að sögn lögreglunnar, nema einna helst á höfuðborgarsvæðinu. Hún var með þeim rólegri sem yfirlögregluþjónn í Vestmannaeyjum man eftir á Þjóðhátíð. |
2022 | 32 | null | Að minnsta kosti tuttugu og fimm eru látnir í flóðum í Kentucky í Bandaríkjunum. Andy Beshear, ríkisstjóri óttast að sú tala eigi enn eftir að hækka. Á meðal þeirra sem fundist hafa látin eru sex börn, þar af fjögur systkini. Björgunarsveitir notuðu þyrlur og báta við leit að fólki á þeim svæðum sem verst urðu úti. Hundruð hefur verið bjargað en erfitt er að ná til fólks nema með þyrlum. Rignt hefur stanslaust frá því á miðvikudag en stytta á upp um helgina en spáð er mikilli rigningu á mánudaginn. | Að minnsta kosti tuttugu og fimm hafa látist í flóðum í Kentucky í Bandaríkjunum, þar af fjögur systkini. Fjölmargra er saknað og ríkisstjórinn óttast að látnum eigi eftir að fjölga. |
2022 | 32 | Margir kettir eru í heimilisleit víða um land. Sjálfboðaliði hjá dýrasamtökunum Dýrfinnu segir tímabært að þarfir kattanna sjálfra séu settar ofar þörfum mannanna í þessu samhengi. | Undanfarið hefur nokkuð borið á offramboði katta, þar sem margir eru að láta læður sínar eignast kettlinga, á sama tíma og fólk er að losa sig við ketti í miklum mæli. Sandra Ósk Jóhannsdóttir, sjálfboðaliði hjá Dýrfinnu, biðlar til fólks að sýna meiri ábyrgð.
þetta virðist snúast fyrst og fremst um hvað mannveran vill en ekki endilega hvað er best fyrir umhverfið og fyrir kettina.
Nokkuð hefur þá borið á því að eigendur hafa verið að láta læður eignast kettlinga rétt áður en þær eru svo teknar úr sambandi, sem Sandra segir ekki gott þegar framboðið er svo mikið.
það mun aldrei í raun hefta líf kötts að eignast ekki kettlinga, þetta er náttúrulega bara einhver líffræðileg þörf þegar þær eru að breima en þetta er ekki eitthvað sem þær þurfa.
Ragnheiður Gunnarsdóttir, stofnandi Kisukots, tekur undir þetta með Söndru og segir nokkuð um að fólk framleiði ketti gagngert til að græða á þeim. Hún segir framboðið einnig vera mikið á Akureyri og nágrenni.
en svo eins og núna er enginn áhugi á fullorðnu köttunum því það eru allir í kettlingunum.
Báðar biðla þær til fólks að veita frekar fæddum kettlingi heimili en að koma með sína eigin. | Fólk þarf að setja þarfir dýrsins ofan sínum eigin þegar ákvörðun er tekin um að eignast kött, segir sjálfboðaliði hjá dýrasamtökum. Nú eru margir kettir í leit að heimili. |
2022 | 32 | Volodymyr Zelensky forseti Úkraínu er ekki í vafa um að Rússar beri ábyrgð á árásinni á fangelsi í Olenivika í gær sem varð rúmlega fimmtíu stríðsföngum að bana. Hann segir að tryggja verði líf þeirra Úkraínumanna sem Rússar hafi tekið til fanga. | Rússar vörpuðu í gær allri ábyrgð á Úkraínumenn og segja að í rústunum hafi fundist leyfar af Himar-eldflaugum sem úkraínski herinn fékk nýlega frá Bandaríkjunum. Yfirmaður úkraínska hersins neitar þessu. Herinn hafi hlerað símtöl árásarliðsins þar sem hernámsliðið staðfestir að rússneskum hermönnum sé um að kenna. Talsmaður Úkraínuforseta segir að skömmu fyrir árásina hafi stríðsfangarnir verið flutti í bragga við Olenivika fangelsið. Hann segir að Rússar hafi komið fyrir sprengjum í bragganum því sjónarvottar urðu ekki varir við neinar eldflaugaárásir. Eftir að Rússar náðu yfirráðum í Azovstal stálverksmiðjunni í Mariupol í maí voru hundruð hermanna teknir til fanga og ýmist fluttir til Rússlands eða svæða í Úkraínu sem eru á valdi þeirra. Einhverjum hefur verið sleppt í fangaskiptum en aðstandendur margra vita ekkert um afdrif sinna nánustu, hvort þeir eru lífs eða liðnir. Mannúðarsamtök hafa áhyggjur af meðferð fanga og stöðu þeirra. Samkvæmt Genfarsáttmálanum eru réttindi fanga tryggð og ekki má beita þá refsingum né taka af lífi án dóms og laga. Volodymyr Zelensky forseti Úkraínu er ekki í vafa um ábyrgð Rússa og segir að tryggja verði líf þeirra Úkraínumanna sem Rússar hafi tekið til fanga.
Á úkraínsku: Today I received information about the attack by the occupiers on Olenivka, in the Donetsk region.
It is a deliberate Russian war crime, a deliberate mass murder of Ukrainian prisoners of war. More than 50 dead. | Mannúðarsamtök hafa áhyggjur af meðferð úkraínskra fanga og stöðu þeirra. Rúmlega fimmtíu stríðsfangar létust í árás í gær. Volodymyr Zelensky forseti Úkraínu segir atvikið enn eitt dæmið um stríðsglæpi Rússa |
2022 | 32 | Búist er við metáhorfi á úrslitaleik Evrópumóts kvenna í fótbolta á morgun. Mörg met hafa þegar fallið á mótinu. | Mikill áhugi hefur verið á Evrópumótinu undanfarnar þrjár vikur. Áhorfendamet hafa verið slegin ítrekað og áhorfsmet í sjónvarpi sömuleiðis. 10 milljón Englendingar horfðu á undanúrslitaleik síns liðs þegar England lagði Svíþjóð 4-0. Það er met en fyrra metið var áhorfið á leik Englands og Spánar í 8-liða úrslitunum. Handan sundsins hefur áhuginn jafnvel verið enn meiri. Rúmar 12 milljónir Þjóðverja horfðu á sigur sinna kvenna gegn Frakklandi í undanúrslitum á miðvikudag. Búist er við að bæði met falli á morgun þegar úrslitaleikurinn fer fram. Alls hefur sjónvarpsáhorf á mótið verið rúmlega 50 prósent meira en þegar EM fór síðast fram fyrir fimm árum. Þá hafa áhorfendamet fallið á mótinu sömuleiðis. Rúmlega 70 þúsund áhorfendur mættu á setningarleik mótsins þegar England lagði Austurríki, og er það met. Uppselt er á úrslitaleikinn á morgun. Hann fer fram á Wembley-leikvanginum í Lundúnum og seldust allir 87 þúsund miðarnir snarlega. Úrslitaleikur Englands og Þýskalands er á morgun klukkan fjögur og er sýndur beint á RÚV.
Það er nóg um að vera á Englandi því hinn árlegi leikur um Góðgerðarskjöldinn í karlafótbolta fer fram í dag. Leikurinn markar upphafi að leiktíðinni í enska boltanum. Englandsmeistarar Chelsea mæta bikarmeisturum Liverpool en fastlega er búist við að þau tvö lið berjist um titilinn á Englandi á komandi vetri.
Arnór Atlason, fyrrum landsliðsmaður í handbolta, tekur við þjálfun danska úrvalsdeildarliðsins Team Tvis Holstebro. Samningurinn var kynntur í dag en hann tekur þó ekki gildi fyrr en sumarið 2023. Arnór hefur verið aðstoðarþjálfari Álaborgar frá því hann lagði skóna á hilluna fyrir fjórum árum og verður áfram næsta árið. Þá hefur hann líka þjálfað yngri landslið Danmerkur og stýrir 21 árs liði Dana. | Búist er við metáhorfi á úrslitaleik Evrópumóts kvenna í fótbolta á morgun. |
2022 | 33 | Bæjarhátíðirnar Berjadagar á Ólafsfirði og Síldarævintýrið á Siglufirði eru nú að hefjast og því nóg um að vera fyrir þá sem leggja leið sína um Tröllaskagann um helgina. Tónleikahald, síldarsöltun og bryggjuball er brot af fjölmörgu á dagskrá helgarinnar. | Búast má við miklum straumi fólks til Fjallabyggðar um helgina þar sem tvær bæjarhátíðir fara fram í nágrannabæjunum Ólafsfirði og Siglufirði.
Nú í hádeginu verður fjölskylduvæna tónlistarhátíðin Berjadagar sett með tónleikum í Ólafsfjarðarkirkju. Ólöf Sigursveinsdóttir er listrænn stjórnandi hátíðarinnar.
markmið hátíðarinnar er að kynna tónlist í víðum skilningi og skapa samveru gesta og flytjenda og vera í rauninni sterk menningarstoð á Norðurlandi í þessari flottu menningarflóru sem er hér.
Hún segir fjölbreytni hátíðarinnar mikla en þar verður flutt samtímatónlist, þjóðlög og leikið fjórhent á flygil, svo fátt eitt sé nefnt. Hátíðin hefur ekki verið haldin frá því árið 2019 vegna faraldursins og því segir Ólöf það hafa verið gleðilegt að vakna í morgun vitandi að nú væri loksins hægt að fagna tónlistinni á Berjadögum.
þannig að við erum bara að tala um flæði og skemmtilegheit og eftirvæntingu og gleði sem er náttúrulega nauðsynleg í lífinu.
Nágrannarnir á Siglufirði hófu hátíðarhöldin á Síldarævintýrinu með götugrilli í gær. Daníel Pétur Baldursson, einn skipuleggjenda, segir hátíðina fara vel af stað.
það er mikilvægt fyrir samfélagið að það sé eitthvað um að vera í bænum fyrir gesti og gangandi og minnast gamalla og góðra tíma.
Meðal þess sem er gert til að minnast síldartímans er að halda bryggjuball og síldarsöltun líkt og hér áður.
þetta er bæjarhátíð á Siglufirði fjórðu helgina í röð, eru Siglfirðingar bara meira stemningsfólk en við hin eða hvernig stendur á þessu? Ja þetta er allt saman ólíkar hátíðir og margar með mismunandi markhópa þannig að það er alltaf eitthvað fyrir alla á Sigló. | null |
2022 | 33 | Nú stendur yfir alþjóðleg hornsílaráðstefna í Háskólanum á Hólum. Hornsíli er einn mest rannsakaði fiskur í heimi hvort sem er á sviði atferlisfræði eða genarannsókna. | Þetta er í tíunda sinn sem slík ráðstefna er haldin en síðast var hún í Japan. Á ráðstefnunni á Hólum taka um sjötíu vísindamenn þátt, og flestir erlendir. Ráðstefnan er fimm dagar og Bjarni Kristófer Kristjánsson, prófessor, segir að léttilega væri hægt að halda helmingi lengri ráðstefnu um hornsíli.
Hornsíli er einn mest rannsakaði fiskur í heimi og það eru fjölmargar ástæður fyrir því. Í grunninn þá höfðu menn mikinn áhuga á hornsílum við atferlisfræðirannsóknir. Hornsíli er með skemmtilegt æxlunaratferli. Hængurinn dansar fyrir hrygnuna og smíðar hreiður og verður rosalega litskrúðugur og er með sterkt atferlisminnstur.
Rannsóknir á atferli hornsíla lögðu grunn að nútíma atferlisfræði og Niko Tinbergen hlaut Nóbelsverðlaun fyrir þær.
Auðvelt er að ala hornsíli í búrum og æxla saman völdum sílum og stunda þannig ýmsar tilraunir.
Það opnaði ýmsar leiðir til að reyna að skilja eins og þroska og þróun hryggdýra. Við erum náttúrulega hryggdýr þannig að það eru beinar tengingar við þroska mannsins.
Hægt sé að nýta rannsóknir á hornsílum í erfðarannsóknum á mönnum.
Bjarni segir hornsílin miðpunkt mjög ólíkra rannsókna og það geri ráðstefnuna svo skemmtilega og fjölbreytta.
Þú heyrir kannski fyrirlestra frá vistfræðingum eða snýkjudýrafræðingum. Síðan koma einhverjir fyrirlestrar bara um genamengið og þróun Y-litningsins og eitthvað svona. | null |
2022 | 33 | Flugfarþegar sem lenda í að flugi er frestað eða aflýst ættu ekki að þurfa lögfræðiaðstoð við að sækja bætur eða endurgreiðslu. Þetta segir formaður Neytendasamtakanna. Þeim fyrirtækjum fjölgi sem bjóði farþegum aðstoð við að sækja staðlaðar skaðabætur og að þóknunin sé gjarnan 25 prósent bótanna, auk virðisaukaskatts. | null | null |
2022 | 33 | Svæðið þar sem leitað var að þýskum manni á Flateyjardal í gær var hættulegt og erfitt yfirferðar, að sögn Jóhannesar Sigfússonar, aðstoðaryfirlögregluþjóns á Norðurlandi eystra. Um 120 manns tóku þátt í leitinni. Jóhannes segir að maðurinn hafi ekki verið nægilega vel undirbúinn fyrir ferðina, sem hafi flækt leitina. | null | null |
2022 | 33 | Hagnaður stóru bankanna þriggja á árinu nemur samtals um 32,2 milljörðum króna. Hreinar vaxtatekjur bankanna hafa aukist mikið á milli ára vegna hærra vaxtastigs í landinu. Viðskiptaráðherra segir forgangsmál að verja heimilin í landinu. | Vaxta- og þjónustutekjur stóru bankanna þriggja halda áfram að aukast. Hjá Íslandsbanka námu þær alls 98 prósent af heildarrekstrartekjum á síðasta ársfjórðungi en hreinar vaxtatekjur bankans jukust um 21,8 prósent á milli ára. Aukning í vaxtatekjum vóg sömuleiðis þyngst í 24 prósent aukningu á kjarnatekjum Arion. Hreinar vaxtatekjur hækkuðu um 13 prósent á milli ára hjá Landsbankanum. Verðbólga er í hæstu hæðum og stýrivextir Seðlabankans hafa hækkað um 2,75 prósent á árinu og eru nú 4,75 prósent. Lilja Dögg Alfreðsdóttir er viðskiptaráðherra.
Þessi hagnaður bankanna kemur ekki á óvart í hækkandi vaxtaumhverfi. Ég hef sagt það áður að það sé brýnt að þessum efnahagbyrðum sé deilt á sanngjarnan hátt.
Hún segir að heimilin í landinu séu hornsteinn samfélagsins og bendir á að sérstakur starfshópur hafi nú þegar verið skipaður til að greina gjaldtöku og arðsemi bankanna. Markmiðið sé að kanna hvort íslensk heimili greiði meira fyrir almenna viðskiptabankaþjónustu en heimili í hinum norrænu ríkjunum.
Ég tel að það sér brýnt að við förum inn í þetta sem samfélag saman. Það er auðvitað þegar verðbólgan er vaxandi eru ákveðnir aðilar sem koma verr út úr því. Þess vegna er mjög brýnt að einblína á þá og fara í aðgerðir sem miða að því að verja stöðu þeirra.
Geturðu nefnt dæmi um einhverjar aðgerðir sem væri hægt að grípa til? Ríkisstjórnin fór í það að hækka barnabætur, hækka almannatryggingar í upphafi þessarar krísu og við munum hafa til skoðunar fleiri aðgerðir en það er ekki hægt að segja neitt til um það á þessum tímapunkti. | Viðskiptaráðherra segir að hagnaður bankanna komi ekki á óvart í hækkandi vaxtaumhverfi en brýnt sé að bregðast við til að verja heimilin. Stóru bankarnir þrír högnuðust um 32,2 milljarða á fyrstu sex mánuðum ársins. |
2022 | 33 | Keppni hófst að nýju í Bestu deild kvenna í fótbolta í gærkvöldi að loknu EM hléi. Toppbaráttan harðnaði eftir úrslit gærkvöldsins. | Efstu liðin tvö, Valur og Breiðablik, voru bæði í eldlínunni í gærkvöldi en leikjum þeirra úr 13. umferð mótsins var flýtt vegna þátttöku liðanna í Evrópukeppni. Valur tók á móti Stjörnunni að Hlíðarenda og þar fór 1-1. Bæði mörkin voru skoruð í fyrri hálfleik. Á sama tíma vann Breiðablik KR í Kópavogi, 5-0. 1-0 stóð þar í leikhléi en Breiðablik rúllaði yfir gestina í seinni hálfleik. Eftir leikina í gærkvöldi er Valur enn í efsta sæti deildarinnar en forskot þeirra á Breiðablik minnkaði í tvö stig. Valur er með 26 stig en Breiðablik 24 og Stjarnan er svo í þriðja sæti með 20 stig. Hinir þrír leikir 13. umferðar fara fram 16. ágúst en næst er leikið í deildinni á fimmtudaginn kemur þegar heil umferð fer fram.
Karlalið Breiðabliks komst í gærkvöldi áfram í þriðju umferð forkeppni Sambandsdeildar Evrópu í fótbolta. Breiðablik lék síðari leikinn gegn Buducnost frá Podgorica í Svartfjallalandi og tapaði með tveimur mörkum gegn einu. Ísak Snær Þorvaldsson skoraði mark Blika. Breiðablik vann fyrri leikinn 2-0 og einvígið því samanlagt 3-2 og fer áfram. Breiðablik mætir tyrkneska liðinu Istanbul Basaksehir í þriðju umferð. Víkingur komst áfram í sömu keppni í fyrradag og hefur árangur liðanna skotið Íslandi upp á styrkleikalista deilda hjá UEFA. Listinn er notaður við úthlutun sæta í Evrópukeppnum og hefur árangur Víkings og Breiðabliks tryggt íslenskum liðum eitt sæti í Evrópukeppnum til viðbótar. Ísland missti eitt sæti í Evrópukeppnunum fyrir þetta sumar en frá og með sumrinu 2024 verða á ný fjögur Evrópusæti í boði fyrir íslensk félagslið.
Grindahlauparinn bandaríski, Devon Allen, hefur sagt skilið við hlaupabrautina og fært sig yfir í aðra íþrótt. Allen á þriðja besta tíma sögunnar í 110 metra grindahlaupi og þótti líklegur til afreka á HM í síðustu viku. Hann þjófstartaði hins vegar í úrslitahlaupinu og var dæmdur úr leik. Það var svanasöngur hans á hlaupabrautinni í bili því hann hefur gengið til liðs við NFL-lið Philadelphia Eagles. Allen, sem er 27 ára, lék fótbolta í háskóla en valdi frekar að einbeita sér að hlaupunum. Hann gerði svo þriggja ára samning sem útherji hjá Örnunum í vor og ætlar að freista þess að komast í leikmannahóp liðsins fyrir leiktíðina í NFL-deildinni sem hefst í september. | Breiðablik minnkaði forystu Vals í efsta sæti Bestu deildar kvenna í fótbolta í gærkvöld þegar keppni hófst að nýju í deildinni eftir hlé vegna Evrópumótsins. |
2022 | 33 | Rússar og aðskilnaðarsinnar í austurhluta Úkraínu saka Úkraínuher um að hafa gert sprengjuárás á fangelsi í Donetsk-héraði. Fjörutíu fangar eru sagðir hafa látið lífið og á annað hundrað særst. | Úkraínuher er sakaður um að hafa gert sprengjuárás í nótt á fangelsi í Donetsk-héraði þar sem aðskilnaðarsinnar hliðhollir Rússum eru við völd. Fjörutíu úkraínskir stríðsfangar eru sagðir hafa fallið og á annað hundrað særst.
Fulltrúi aðskilnaðarsinna í Donetsk og varnarmálaráðuneytið í Moskvu greindu í dag frá árásinni. Fangelsið er í bænum Olenivka. Samkvæmt rússneska fréttavefnum Meduza sem haldið er úti í Lettlandi eru hermenn úr Azov herdeildinni frá borginni Mariupol og starfsmenn í Azovstal stálverksmiðju borgarinnar vistaðir þar. Þeir voru handteknir í maí eftir margra vikna bardaga við rússneska herinn.
Fjörutíu fangar eru sagðir hafa látið lífið í árásinni í nótt. Varnarmálaráðuneytið í Moskvu segir að 75 hafi særst, þar á meðal nokkrir fangaverðir. Aðskilnaðarsinnar segja 130 hafa særst. Við árásina er Úkraínuher sagður hafa notað HIMARS, háþróað eldflaugakerfi sem Úkraínumenn fengu að gjöf frá Bandaríkjunum.
Rússneskar sjónvarpsstöðvar hafa í dag sýnt myndir af rústum bragga og ónýt járnrúm, en engin fórnarlömb árásarinnar. Rússar segja að árásin hafi verið gerð til að efla úkraínskum hermönnum baráttuþrótt og fá þá til að hætta við að leggja niður vopn. Dmytro Kuleba, utanríkisráðherra Úkraínu vísaði því á bug fyrir stundu. Hann sagði að Rússar hefðu sjálfir verið að verki og árásin væri enn einn stríðsglæpurinn sem þeir hafa framið í landinu.
Aðskilnaðarsinnar í austurhluta Úkraínu hafa lýst yfir að þeir ætli að draga úkraínsku hermennina frá Maríupol til ábyrgðar fyrir stríðsglæpi. Í Úkraínu líta margir á liðsmenn Azov herdeildarinnar sem stríðshetjur. | Rússar og aðskilnaðarsinnar í austurhluta Úkraínu saka Úkraínuher um að hafa gert sprengjuárás á fangelsi í Donetsk héraði. Fjörutíu fangar eru sagðir hafa látið lífið og á annað hundrað særst. |
2022 | 33 | Alexandra Briem, formaður umhverfis- og skipulagsráðs borgarinnar, segir furðulegt hversu ódýrt það sé að leggja einkaþotu á Reykjavíkurflugvelli. Það er allt að átta sinnum ódýrara að leggja slíkri vél í Reykjavík heldur en á sambærilegum flugvöllum á öðrum Norðurlöndum. Framkvæmdastjóri Isavia segir að verðið sé sambærilegt því sem tíðkist í Færeyjum og á Grænlandi. | null | null |
2022 | 34 | Almannavarnir fylgjast nú grannt með stöðu mála við Öskju. Þar hefur land risið stöðugt síðan í haust og jarðvísindamenn segja eldgos mögulegt, jafnvel á næstu misserum. | Víðir Reynisson, yfirlögregluþjónn almannavarna, segir að langlíklegasta skýring landrissins sé kvikusöfnun undir eldstöðinni. Kvikusöfnun endi mögulega með eldgosi en ekki er talið að það verði í bráð. Engu að síður eru viðbragðsaðilar með allsherjarvakt með svæðinu.
Aðspurður segir Víðir ekki hægt að útiloka að það fari að gjósa á allra næstu vikum. Frekar sé þó horft til næstu mánaða og jafnvel ára. Þó verði að gera áætlanir um viðbragð og jafnvel rýmingu ef til þess kemur. Fyrirvari eldgoss í Öskju gæti verið stuttur, mögulega aðeins nokkrar klukkustundir, og því þurfi að leggja á ráðin um hvernig er best að bregðast við. Smáskilaboð lögreglu í alla farsíma á afmörkuðu svæði segir Víðir að sé ein skilvirkasta aðferðin.
Þarna séu einhver hundruð ferðamanna hverju sinni yfir sumarmánuðina. Svæðið í kringum Öskju er hins vegar illfært á veturna og þá gert ráð fyrir færri ferðamönnum. Víðir segir þó að frekari jarðhræringar geti vakið aukinn áhuga ferðamanna og ef til goss kæmi að vetri til gætu verkefni viðbragðsaðila orðið nokkuð snúin. | Viðbragðsáætlanir frá eldgosinu í Holuhrauni gætu komið að gagni ef Askja byrjar að gjósa. Þetta segir yfirlögregluþjónn almannavarna. Land hefur risið um 35 sentímetra síðan í haust og grannt er fylgst með gangi mála. |
2022 | 34 | England leikur til úrslita á Evrópumóti kvenna í fótbolta eftir stórsigur á Svíþjóð í gærkvöld. Í kvöld skýrist svo hvort það verður Þýskaland eða Frakkland sem mætir þeim í úrslitaleiknum. | Enska liðið var í nokkrum vandræðum til að byrja með og Svíar virtust líklegri til að skora. Það snerist hins vegar við þegar leið á fyrri hálfleik og Beth Mead kom Englandi yfir á 34. mínútu. Heimakonur tóku svo öll völd á vellinum í seinni hálfleik og bættu við þremur mörkum og sýndu frábær tilþrif. Leiknum lauk með 4-0 sigri Englands sem fer í úrslitin á Wembley á sunnudag. Þetta er í fyrsta sinn í 34 ár sem England vinnur Svíþjóð í keppnisleik.
Í kvöld er svo seinni undanúrslitaleikurinn. Þar mætir sigursælasta kvennalið Evrópu, Þýskaland, Frakklandi. Þýska liðið hefur átta sinnum orðið Evrópumeistari, oftast allra liða, og tvisvar orðið heimsmeistari. Franska liðið er hins vegar í fyrsta sinn í undanúrslitum EM. Þjóðverjar hafa ekki enn fengið á sig mark á mótinu og unnið alla sína leiki. Leikurinn hefst klukkan sjö í kvöld en upphitun hefst í EM stofunni tuttugu og fimm mínútum fyrr á RÚV.
Körfuknattleiksdeild Tindastóls hefur ráðið Vladimir Anzulovic til að stýra karlaliði félagsins í úrvalsdeildinni á næsti leiktíð. Anzulovic er 44 ára Króati sem hefur stýrt liðum í Króatíu og Slóveníu síðustu ár. Hann tekur við liðinu af Baldri Þór Ragnarssyni sem lét af störfum um miðjan mánuð. Tindastóll lék frábærlega á síðustu leiktíð og komst í úrslitaeinvígið um Íslandsmeistaratitilinn þar sem þeir þurftu að lúta í lægra haldi fyrir Valsmönnum.
Karlalið Víkings í fótbolta er komið í næstu umferð Sambandsdeildar Evrópu. Víkingar gerðu markalaust jafntefli gegn The New Saints í Wales í gærkvöld en unnu fyrri leikinn 2-0. | Sigursælasta kvennalandslið Evrópu, Þýskaland, mætir Frakklandi í seinni undanúrslitaleik Evrópumótsins í fótbolta í kvöld. Þá skýrist hvort liðið mætir Englandi í úrslitaleiknum. |
2022 | 34 | Hörð átök blasa við á vinnumarkaði í haust með mörg hundruð samninga lausa, segir formaður VR. Hann sakar stjórvöld um andvaraleysi gagnvart svo alvarlegri stöðu. Margt bendi til þess að kaupmáttur sé að minnka mun meira en tölur gefi til kynna. VR hafi varað við þessari stöðu í heilt ár. | Verðbólgan er komin í rétt tæp tíu prósent hér á landi og stýrivextir Seðlabankans hafa hækkað jafnt og þétt síðustu misserin og eru komnir í 4,75 prósent. Á sama tíma hefur kaupmáttur minnkað umtalsvert og í nýrri Hagsjá Landsbankans segir að kaupmáttur launa hafi minnkað um 0,9 prósent á milli júlí á þessu ári og júlí í fyrra. Flestir finna fyrir þessum staðreyndum á eigin skinni en samkvæmt hagfræðingum bankans hefur kaupmáttur á Íslandi ekki verið minni síðan í desember 2020 og talið víst að hann haldi áfram að minnka á næstu mánuðum. Yfir 300 kjarasamningar meirihluta launþega á íslenskum vinnumarkaði eru lausir á næstu mánuðum. Ragnar Þór Ingólfsson er formaður VR.
okkar fyrstu viðbrögð eru bara í takti við það sem við höfum varað við, alveg frá því síðasta haust alveg í hvað stefndi við höfum bent á að allar spár bæði Seðlabankans og greiningadeilda bankanna hafi verið mjög vanmetnar miðað við þá stöðu sem við vorum að greina sömuleiðis varðandi kaupmáttinn það er margt sem bendir til þess að staðan sé miklu verri hjá ákveðnum hópum heldur en þessar tölur gefi til kynnar
Ragnar Þór segir blasa við að aðgerðir stjórnvalda hafi ekki gengið nógu langt og sakar stjórnvöld um algert grandaleysi gagnvart alvarlegri stöðu.
Ertu að tala um andvaraleysi stjórnvalda? já ef aðgerðir fylgja ekki orðum það hefur verið meira um nefndir en efndir ef hægt er að segja sem svo
hvaða stöðu sérðu fyrir þér í haust á vinnumarkaði með svo marga samninga lausa? ég sé í rauninni ekkert annað en að það stefni í mjög hörð átök miðað við hvernig stjórnvöld hafa metið stöðuna þannig að það þurfi ekki að grípa til aðgerða til þess að sporna við verðbólgunni miðað við að stjórnvöld hafa algjörlega verið með hendur fyrir aftan bak varðandi húsnæðismarkaðinn og sömuleiðis Seðlabankinn sem er að keyra upp stýrivexti og er í rauninni að hella olíu á þennan eld sem við erum að horfa á okkar félagsmenn standa í núna. | Stjórnvöld eru grandalaus gagnvart vaxandi verðbólgu og minnkandi kaupmætti, segir formaður VR. Samtökin hafi varað við þessari stöðu lengi. Hörð átök blasi við á vinnumarkaði í haust. |
2022 | 34 | Ágæt makrílveiði er nú hjá íslensku uppsjávarskipunum eftir fremur slaka byrjun á vertíðinni. Það er langt að fara á miðin og siglingin í Síldarsmuguna getur tekið hátt á þriðja sólarhring. Unnið verður alla verslunarmannahelgina þar sem mestur afli berst að landi. | Nú er um mánuður síðan makrílvertíðin hófst og tæplega tuttugu íslensk skip á veiðum. Vertíðin byrjaði rólega en á síðustu einni til tveimur vikum hefur veiðin glæðst mikið.
Segir Baldur Már Einarsson, útgerðarstjóri Eskju. Já, það er langt að sækja á miðin, veiðin er í Síldasrsmugunni en makríllinn heldur sig fjarri Íslandsmiðum þriðja árið í röð.
Enn lengri sigling er til hafna sunnar á landinu og til dæmis eru skipin í Vestmannaeyjum tvo og hálfan sólarhring á miðin. Og til að mæta kostnaði við svo langa siglingu, sameina útgerðir sem það geta, aflann í eitt skip sem flytur makrílinn í land.
Makríllinn er nær allur frystur til mannendis og nú segir Baldur von á 2300 tonnum í vinnsluna. Það er því mikil vinna fram undan og unnið alla helgina. | Makrílveiðin hefur glæðst mikið undanfarið en það getur tekið á þriðja sólarhring að sækja aflann í Síldarsmuguna. Mikið annríki er í vinnslunni í landi og sums staðar verður unnið alla verslunarmannahelgina. |
2022 | 34 | Gríðarmikið ofbeldi hefur varpað dökkum skugga á yfirstandandi þingkosningar á Papúa Nýju Gíneu. Um það bil fimmtíu manns liggja í valnum en kosningar standa til mánaðamóta. | Meðan á undirbúningi kosninganna stóð létust 28 í róstum og árásum en frá því atkvæðagreiðsla og talning hófst í byrjun júlí hafa 22 til viðbótar fallið í valinn. Menn vopnaðir sveðjum réðust að hópi fólks við talningastöð í höfuðborginni Port Moresby og átján féllu í árás vígamanna í fjallahéruðum landsins. Bal Kama aðstoðarprófessor við háskólann í Canberra í Ástralíu telur ólíklegt að mannfallið nú verði jafnmikið og 2017 þegar 200 fórust í árásum tengdum þingkosningum en segir að myndskeið og ljósmyndir af árásunum sýni glöggt hve alvarlegt ástandið sé.
Maholopa Laveil, lektor í hagfræði við háskóla Papúa Nýju Gíneu, segir um milljón kjósenda ekki mega greiða atkvæði vegna þess að kjörskrá hefur ekki verið uppfærð frá árinu 2012. Fjölda kjósenda hefði verið vísað frá kjörstöðum, margir frambjóðenda hefðu lýst vanþóknun sinni á því og að lokum hefði ofbeldi brotist út. Eins hafi frambjóðendur nánast hertekið ákveðna kjörstaði, embættismönnum hefur verið mútað eða þeim ógnað sem hefur leitt af sér upplausn og skapað vantraust á niðurstöður kosninganna. Stjórnvöld hafa brugðist við ofbeldinu með varðgæslu ásamt því sem talningamenn voru fluttir á öruggari svæði. Laveil segir brýnt að viðtakandi ríkisstjórn geri víðtækar umbætur á kosningakerfinu og tryggi öryggi á kjörstöðum. | null |
2022 | 34 | Að minnsta kosti fimm létust og á annað hundrað slösuðust þegar jarðskjálfti reið yfir í dag á norðurhluta Filippseyja. Hús hrundu og skriður féllu nálægt upptökunum, sem voru um þrjú hundruð kílómetra norðan við höfuðborgina Manila. | Skjálftinn varð laust fyrir klukkan níu að morgni að staðartíma. Hann var sjö að stærð. Upptök hans voru á tólf kílómetra dýpi norðarlega á Luzon, stærstu eyju Filippseyja, nokkra kílómetra frá bænum Dolores. Krafturinn var slíkur að háhýsi svignuðu í Manila. Ferðir jarðlesta í borginni stöðvuðust í nokkurn tíma. Almannavarnir hafa upplýsingar um að 58 skriður hafi fallið. Brýr eyðilögðust og vegir skemmdust. Tilkynnt hefur verið um eignatjón í 218 bæjum í fimmtán héruðum á Luzon-eyju. Rafmangslaust varð á stóru svæði. Þá rofnaði netsamband. Ferdinand Marcos yngri, forseti landsins, skipaði svo fyrir að björgunarsveitir yrðu tafarlaust sendar þangað sem afleiðingar skjálftans voru mestar.
Filippseysk útvarpsstöð hafði eftir þingmanni sem býr á skjálftasvæðinu að honum hafi fundist skjálftinn vara í hálfa mínútu eða meira. Hann óttaðist að hús hans myndi hrynja. Kröftugir eftirskjálftar fylgdu, þannig að honum og fjölskyldu hans fannst vissast að halda sig utan dyra. Þeir snörpustu voru yfir fimm að stærð. Ferðamaður sem var að taka myndir af kirkjuturni í bænum Vigan sagði að turninn hefði skolfið í þrjár mínútur eftir að skjálftinn reið yfir. Þar skemmdust margra alda gamlar byggingar sem eru á heimsminjaskrá menningarmálastofnunar Sameinuðu þjóðanna. | Að minnsta kosti fimm létust og yfir hundrað slösuðust í kröftugum jarðskjálfta á Filippseyjum í dag. Upptökin voru um þrjú hundruð kílómetra norðan við höfuðborgina Manila þar sem hann fannst vel. |
2022 | 34 | Búist er við mikilli rigningu undir Eyjafjöllum og Mýrdalsjökli fram á kvöld og viðbúið að þar hækki talsvert í ám. Gul veðurviðvörun er í gildi fyrir Suðurland, Suðausturland og Miðhálendið. Vegagerðin hefur eftirlit með brúm og vegum á Suðurlandi. | Rigningin getur haft áhrif á akstursleiðir þar sem aka þarf yfir óbrúaðar ár, til dæmis inn í Þórsmörk. Gera má ráð fyrir slagviðri á Suðurlandi og miðhálendi sem getur reynst gangandi og hjólandi ferðamönnum erfitt. Sigurbjörg Metta Sigurjónsdóttir er skálavörður í Langadal í Þórsmörk.
Það eru svona 6-8 tjöld hérna núna
Sigurbjörg Metta segist ekki vita af ferðalöngum sem hún hafi sérstakar áhyggjur af og segir að flestir taki vel í ráðleggingar um að breyta ferðaáætlunum í takt við veðurfar.
þannig að nei ég hef ekki áhyggjur af neinu sérstöku en auðvitað getur eitthvað kom ið uppá bara eins og alltaf.
Við Jökulsá á Sólheimasandi er unnið að smíði nýrrar brúar sem ekki er fullgerð og á meðan er umferð beint um bráðabirgðabrú en óljóst er hvort hún standi af sér vatnsveðrið. Ágúst Freyr Bjartmarsson er verkstjóri hjá vegagerðinni í Vík, hann segir að ef ástæða þyki til verði umferð beint inná nýju brúna sem enn er í smíðum og stýrt í aðra áttina í einu. | Mikið hefur rignt á sunnanverðu landinu og búist við áframhaldi á því undir Eyjafjöllum og Mýrdalsjökli fram á kvöld. Viðbúið er að þar hækki talsvert í ám. |
2022 | 35 | Til greina kemur að stöðva hvalveiðar komi í ljós að dýrin séu ekki aflífuð á mannúðlegan hátt. Þetta segir matvælaráðherra. Ábendingar sjávarverndunarsamtaka, um að hvalir hafi verið skutlaðir oftar en einu sinni, verði kannaðar. | Hvalur hf. fékk ótímabundið leyfi til vinnslu hvalaafurða í fyrra og hóf hvalveiðar fyrir um mánuði. Heimilt er að veiða yfir 200 langreyðar og yfir 200 hrefnur hér við land á ári. Sjávarverndunarsamtökin Hard to Port birtu nýverið myndefni sem sýnir langreyði með tvo skutla í sér. En samkvæmt verklagsreglum um hvalveiðar ber að draga hval að borði ef skot geigar og aflífa hann sem fyrst með skoti í heila.
verður þetta eitthvað skoðað þa ðsem þessi samtök eru að halda fram
minn vilji að þetta verði skoðað
Ef það kemur í ljós .þþ essi
Mér finnst það algerlega einboðið að ef ekki er farið að dýravelferðarlögum þá á þessi atvinnugrein ekki framtíð fyrir sér | null |
2022 | 35 | Formaður Þjóðhátíðarnefndar segir að hátíðin í ár gæti orðið ein sú stærsta. Jóhannes Ólafsson yfirlögregluþjónn í Vestmannaeyjum segir að löggæsla verði efld verulega. Búið er að koma upp hátt í 40 eftirlitsmyndavélum í dalnum. | Við áætlum að hér verði vel á fjórða tug lögreglumanna sem muni sinna löggæslu þessa helgi. til viðbótar við aðra gæslu sem er líka á vegum félagsins, þar er áætlað um vel á annað hundrað gæsluliðar auk annars viðbúnaðar.
Er það meira eða minna en venjulega?
Þteta er svipaður fjöldi. Enda miðast þetta líka við þann fjölda sem áætlað er að komi hér á þessa hátíð - það stefnir í frekar fjölmenna hátíð.
Búist er við fjórtán til fimmtán þúsund manns til Eyja um helgina. Þá hafa aldrei fleiri sótt um að fá að vera með hvítt tjald í dalnum, eða tæplega 40 fleiri en síðast þegar Þjóðhátíð var haldin. Þau verða því líklega í kringum 260. Hörður Orri Grettisson er formaður þjóðhátíðarnefndar.
Veðrið mun skera úr um það hvort þetta verði met þjóðhátíð eða ekki. Veðrið skiptir gríðarlegu máli á lokametrunum hvernig salan er. Þetta gæti orðið ein sú stærsta, í það minnsta.
Hörður segir eftirlit á vegum félagsins verði með svipuðum hætti og síðustu hátíðir. Forvarnahópurinn Bleiki fíllinn tilkynnti í vikunni að hann væri hættur í núverandi mynd eftir um áratuga starf. Hann sinnti forvarnarstarfi á Þjóðhátíð. Þjóðhátíðarnefnd er því í samstarfi um forvarnarverkefni á vegum ríkislögreglustjóra sem kallast Verum vakandi - er allt í góðu?
sem verður áberandi á hátíðarsvæðinu. Eftirlitið er mjög gott hjá okkur eins og hefur verið. Við erum með á milli 30-40 eftirlitsmyndavélar í dalnum. Við erum með gæslu sem eru 100 einstaklingar, einvala lið. Við erum með neyðartækna, hjúkrunarfræðinga og lækna á vakt í dalnum allan sólarhringinn. | Búist er við um fjórtán til fimmtán þúsund manns til Vestmannaeyja um helgina. Formaður þjóðhátíðarnefndar segir að hátíðin í ár verði ein sú stærsta. Löggæsla verður efld verulega og búið að koma upp tæplega 40 eftirlitsmyndavélum í dalnum. |
2022 | 35 | Enn er ekki vitað hver stóð fyrir sprengjuhótun í flugvél sem var snúið við yfir Grænlandi og lent á Keflavíkurflugvelli síðdegis í gær. Lögreglan á Suðurnesjum hefur til skoðunar krot innan í flugvélinni og hluti úr handfarangri farþega. | Flugvélin, sem var á vegum þýska flugfélagsins Condor, var á leið frá Frankfurt í Þýskalandi til Seattle í Bandaríkjunum. Henni var snarlega snúið við og lent á Keflavíkurflugvelli eftir að orðið BOMB eða sprengja fannst skrifað í farþegarýminu. Vélin var rýmd og allir farþegar fluttir með flugrútu á lokað svæði á Keflavíkurflugvelli. Úlfar Lúðvíksson, lögreglustjóri á Suðurnesjum, telur að um 80 manns hafi komið að aðgerðum vegna flugvélarinnar; samhæfingarmiðstöð - og sérsveit Ríkislögreglustjória, sprengjusveit Landhelgisgæslunnar, Rauði krossinn, Isavia og starfsfólk tollsins. Lögreglan tók tali alla farþegana 266 sem dreifðust svo á ellefu hótel. Auk þess var handfarangur allra skoðaður og í kjölfarið eru til rannsóknar einstaka hlutir úr handfarangri farþega.
Sagði Úlfar Lúðvíksson. Vélinni verður flogið aftur til baka til Þýskalands en farþegarnir halda áfram ferð sinni til Seattle með annarri flugvél í dag. Einn þeirra sagði í viðtali við fréttastofu sttuttu fyrir fréttir að honum fyndist óþægileg tilfinning að fljúga aftur með sama farþegahópnum, án þess að vita hver skrifaði orðið sprengja inni í flugvélinni. Hann myndi sennilega aldrei flj´úga aftur með flugfélaginu Condor. | Farþegar vélarinnar sem þurfti að lenda á Keflavíkurflugvelli í gær vegna sprengjuhótunar eru enn hér á landi, en fljúga áfram til Bandaríkjanna í hádeginu. Sá sem var með hótanir hefur ekki fundist. |
2022 | 35 | Samtökin '78 leggja í dag fram kæru vegna ummæla vararíkissaksóknara um flóttafólk og samkynhneigða karlmenn. Framkvæmdastjóri samtakanna telur embætti ríkissaksóknara laskað eftir ummælin, sem hann segir hljóta að teljast rógburður og jafnvel hatursorðræða. Ummælin eru til skoðunar hjá ríkissaksóknara sem segir þau ekki endurspegla viðhorf embættisins. | Það er bara mjög mikilvægt að þetta fari í ferli hjá hinu opinbera, því við megum ekki gleyma að þetta er ekki bara einhver úti í bæ sem skrifar þetta og er með þessar skoðanir. Heldur erum við að tala um vararíkissaksóknara, og því fylgir bara mikil ábyrgð.
Sagði Daníel E. Arnarsson. Helgi Magnús Gunnarsson vararíkissaksóknari birti færslu á Facebook fyrir helgi þar sem hann ýjaði að því að flóttafólk lygi til um kynhneigð sína til að fá alþjóðlega vernd hér á landi og spurði hvort skortur væri á hommum á Íslandi.
Málið er að skv 33. gr. almennra hegningarlaga er það bara mjög skýrt að ef einstaklingur er með rógburð eða níð gagnvart ákveðnum hópum þá þarf að skoða það og það getur varðað sektum.. eða annað. Það sem hann er að gera er að grafa undan ákveðnu trausti, ekki bara á réttarríkinu heldur á þessu hópi sem eru hinsegin hælisleitendur, eða hinsegin karlmenn.
Sigríður Friðjónsdóttir ríkissaksóknari hefur ummælin til skoðunar. Hún sagði í samtali við fréttastofu stuttu fyrir fréttir að þau endurspegluðu ekki á neinn hátt afstöðu embættisins til þeirra hópa sem þau varða. | Framkvæmdastjóri samtakanna 78 sakar vararíkissaksóknara um hatursorðræðu og rógburð í garð samkynhneigðra. Samtökin leggja í dag fram kæru vegna færslu sem hann birti á samfélagsmiðlum. |
2022 | 35 | Undanúrslit á EM kvenna í fótbolta hefjast í kvöld með leik Englands og Svíþjóðar. Bæði lið eru á mikilli sigurgöngu og ljóst að eitthvað þarf undan að láta. | Svíar hafa ekki tapað leik í meira en tvö ár. Liðið tapaði síðast fyrir Dönum í Algarve-bikarnum 7. mars 2020. Síðan þá hefur liðið leikið 34 leiki án taps sem er sænskt met. Svipaða sögu má segja af Englendingum sem hafa ekki tapað síðan Sarina Wiegman tók við þjálfun liðsins í fyrra. Englendingar hafa skorað 100 mörk í 18 leikjum undir stjórn Wiegman.
Englendingar leika til undanúrslita fjórða stórmótið í röð og spurning hvort liðið kemst loks í úrslitaleikinn. Liðið tapaði fyrir Japan á heimsmeistaramótinu 2015, Hollandi á EM 2017 og Bandaríkjunum á HM 2019. Svíar komust einnig í undanúrslit á síðasta heimsmeistaramóti en töpuðu fyrir Hollendingum. England og Svíþjóð mættust þá í leik um þriðja sætið og Svíþjóð vann 2-1. Leikurinn í kvöld hefst klukkan 19 og verður í beinni útsendinu á RÚV.
Valur og KR gerðu 3-3 jafntefli í Bestu deild karla í fótbolta í gær. Eftir leikinn varð ljóst að hvorugt liðið vinnur leik í júlímánuði. KR hefur raunar ekki unnið leik síðan í maí. ÍA, annað lið sem hefur ekki unnið lengi, tapaði 4-0 fyrir Fram á heimavelli í gær. Eini sigur ÍA í deildinni til þessa kom gegn Íslandsmeisturum Víkings í apríl þegar liðið vann 3-0 sigur. Nýliðar Fram eru hins vegar á góðu róli, hafa unnið tvo af síðustu þremur leikjum.
Og meira af fótboltanum hér heima. Íslandsmeistarar Víkings mæta velska liðinu The New Saints í seinni leik liðanna í forkeppni Sambandsdeildar Evrópu í dag. Víkingur vann fyrri leik liðanna á heimavelli, 2-0, og er því í góðri stöðu fyrir leikinn í Wales í dag. Liðið sem skorar samanlagt fleiri mörk mætir pólsku meisturnunum í Lech Poznan í þriðju umferð. | null |
2022 | 35 | Evrópusambandsríkin hafa komist að samkomulagi um leiðir til að draga úr gasnotkun um fimmtán af hundraði fyrir veturinn. Með því er ætlunin að draga úr þörf þeirra fyrir rússneskt gas. | Ríki Evrópusambandsins hafa komist að pólitísku samkomulagi um að minnka gasnotkun um fimmtán af hundraði áður en vetur gengur í garð. Markmiðið er að draga úr þörf Evrópuríkja fyrir rússneskt gas. Rússar ætla að skera gasdælinguna niður um helming frá morgundeginum.
Ráðherraráð ESB tilkynnti í dag um samkomulagið. Ekki var farið út í útfærsluna, einungis sagt að ástæðan væri viðbrögð við mögulegum truflunum á afhendingu jarðgass frá Rússum, sem stöðugt notuðu gasið sem vopn gegn Evrópuríkjum. Claude Turmes, orkumálaráðherra Lúxemborgar, greindi frá því á Twitter að Ungverjar hefðu lýst sig andvíga áætluninni, einir ESB-þjóða. - Utanríkisráðherra Ungverjalands fór einmitt til Moskvu í síðustu viku til að ganga frá samningum við Rússa um kaup á 700 milljónum rúmmetra af jarðgasi til viðbótar við það sem þeir fá nú þegar.
Rússneska ríkisgasfyrirtækið Gazprom tilkynnti í gærkvöld að gasflutningar til Evrópusambandsins yrðu frá morgundeginum skornir niður um helming frá því sem þeir voru í gær, mánudag. Það þýðir að þeir senda þá einungis um fimmtung af umsömdu gasi til viðskiptavina sinna í Evrópu. Ástæðan segir Gazprom að sé viðhaldsvinna við dælustöð. Ekki er vitað hvenær dælingin verður aukin á ný.
Volodymyr Zelensky, forseti Úkraínu, varaði í sjónvarpsávarpi sínu í gærkvöld við því að Rússar notuðu jarðgasið sem vopn í baráttu sinni gegn Evrópuríkjum. Hann hvatti til þess að efnahagslegar refsiaðgerðir gegn þeim yrðu hertar enn frekar vegna innrásar þeirra í Úkraínu. | Evrópusambandsríkin hafa komist að samkomulagi um leiðir til að draga úr gasnotkun um fimmtán af hundraði fyrir veturinn. Ætlunin er að minnka þörf þeirra fyrir rússneskt gas. |
2022 | 35 | Mikil verðbólga síðustu mánaða hefur minnkað kaupmátt umtalsvert hér á landi. Þetta kemur fram í nýrri Hagsjá Landsbankans. Kaupmáttur launa minnkaði um 0,9 prósent á síðustu tólf mánuðum. | Launavísitala hefur hækkað um 8,1 prósent á milli júlí í ár og júlí í fyrra. Á móti hefur verðbólga verið 8,8 prósent og því minnkar kaupmátturinn.
Samkvæmt hagfræðingum bankans hefur kaupmáttur á Íslandi ekki verið minni síðan í desember 2020. Bankinn telur víst að kaupmáttur haldi áfram að minnka á næstu mánuðum enda verðbólga enn mikil og engar frekari samningsbundnar launahækkanir á þessu samningstímabili.
Laun hafa hækkað örlítið meira á opinbera vinnumarkaðnum en á þeim almenna á milli apríl 2021 og 2022. Hjá þeim opinbera hafa laun hækkað um 9,3 prósent en um 8,2 prósent á almenna markaðnum. Mest var hækkunin hjá sveitarfélögum, eða 10,6 prósent.
Launavísitala fyrir vinnumarkaðinn í heild hækkaði um 8,5 prósent frá apríl 2021 til 2022 og hafa hækkað álíka mikið innan flestra atvinnugreina. Tveir geirar skera sig þó úr. Laun á veitinga- og gististöðum hafa hækkað um 12,7 prósent og í fjármála- og vátryggingarstarfsemi um 5,9 prósent. Í Hagsjánni kemur fram að stór hluti veitinga- og gistiþjónustu sé háður stöðu ferðaþjónustunnar.
Hagstofa Íslands birti skammtímahagvísa ferðaþjónustu fyrir júlímánuð í morgun. Þar kemur fram að ríflega 240.000 fóru frá Keflavíkurflugvelli í júní samanborið við um 56.000 fyrir ári. Þar af voru rúmlega 176.000 erlendir farþegar í ár, tæplega 43.000 í fyrra. | null |
2022 | 35 | null | Það er siðferðisleg skylda Íslands að veita fátækari þjóðum heimsins neyðaraðstoð segir utanríkisráðherra. Stjórnvöld ákváðu að veita 80 milljónum króna í neyðaraðstoð til Afganistan þar sem nú ríkir hungursneyð.
Undravert þykir að aðeins tveir skúmsungar fundust við talningu á Breiðarmerkusandi þar sem venjulega finnast um fimmtíu. Þetta er mesta niðursveifla sem orðið hefur í áratugi á svæðinu.
Matvælaráðherra segir það einboðið að stöðva hvalveiðar komi í ljós að þar sé ekki farið eftir lögum um velferð dýra. Hún hyggst nú skoða ábendingar sjávarverndunarsamtaka um ómannúðlegar veiðiaðferðir. | Matvælaráðherra segir það einboðið að stöðva hvalveiðar komi í ljós að þar sé ekki farið eftir lögum um velferð dýra. Hún hyggst skoða ábendingar sjávarverndunarsamtaka um ómannúðlegar veiðiaðferðir. |
2022 | 35 | Grænmetisframleiðsla hefur ekki aukist síðustu ár og hlutfall íslensks grænmetis er lægra en það var tvö þúsund og tíu. Formaður garðyrkjudeildar Bændasamtakanna segir að það skorti pólitískan vilja til að efla útiræktun á Íslandi. | Í leiðara Bændablaðsins kemur fram að umfang garðyrkjuframleiðslu hefur ekki aukist síðusta áratug, hefur jafnvel minnkað.
2010 voru íslenskir framleiðendur að rækta um 67% í landsmenn en í dag erum við eingöngu að ná um 43%.
Segir Axel Sæland, formaður garðyrkjudeildar Bændasamtaka Íslands. Ylrækt hafi verið í talsverðri sókn. Nánast allar gúrkur og stór hluti tómata í búðum landsins er íslensk framleiðsla. Það sem skýri lægra hlutfall innlendrar framleiðslu sé minni útiræktun.
Hann segir þörf á nýliðun í greininni. Byrjað var að veita nýliðunarstyrki 2016 og þeir hafa verið óbreyttir síðan.
Fjármagnið þar inni myndi ég telja að sé langt frá því að vera nóg til þess að það gangi upp fyrir nýja aðila að ganga í að kaupa jarðar. Því að í útirækt ertu að kaupa jarðir.
Áhugi á garðyrkju hefur aukist og fleiri fara í garðyrkjunám. Axel segir að það taki tíma að komast inn í greinina og mikið fjármagn þurfi til að koma sér upp jörð. Greinin sé líka áhættusöm.
Sérstaklega í útiræktinni sem hefur verið svona letjandi í þetta af því að tryggingavernd útiræktar er engin. Það eru engar tryggingar fyrir því ef þú verður fyrir uppskerutjóni.
Spretthópurinn hefur lagt til aukinn stuðning til útiræktar og því fagna garðyrkjubændur.
Við höfum allt hérna til þess að gera vel. Orkan er hérna, við höfum vatnið og við höfum landið. Og gæðin í jarðveginum þannig að það er allt til alls. Það vantar svolítið meira pólitískan vilja, það verður bara að viðurkennast. | Hlutfall íslensks grænmetis í matvörubúðum hefur minnkað um rúm tuttugu prósent frá árinu tvöþúsund og tíu. Ástæðan er mun minni útiræktun en áður. |
2022 | 35 | Rúmlega sjötíu hreindýratarfar hafa veiðst það sem af er veiðitímabilinu sem hófst 15. júlí. Þórhallur Borgarsson er varaformaður Félags leiðsögumanna með hreindýraveiðum. | Þetta er bara búið að ganga svona svipað og venjulega. Eins og venjulega fyrsta daginn þá kemur einhver hópur af mönnum sem vill vera fyrstur og síðan hefur þetta verið bara svona rólegheit. Þetta er náttúrulega bara tarfaveiðin sem er byrjuð, hún byrjar 15 júlí og stendur til 1. ágúst, þá koma beljuveiðarnar inn í þetta.
Þórhallur segir eitthvað búið að fara á flest veiðisvæðin en þoka hafi sett strik í reikninginn sums staðar þessa fyrstu viku.
Heildarveiðikvótinn í ár er 1021 dýr, 475 tarfar og 546 kýr. Það er örlítill samdráttur frá því í fyrra. Skarphéðinn Þórisson hjá Náttúrustofu Austurlands segir að hreindýrum hafi fækkað í kringum Snæfell. Ástæður þess séu ekki alveg ljósar en dýrin virðist leita meira niður á firði. Leiðsögumenn lögðu til að veiðikvóti á svæðinu yrði dreginn saman í ár.
Við höfum tekið eftir því undanfarin ár að það er fækkun í svokallaðri Snæfellsjörð inn við Snæfell á veiðisvæði tvö. Og við lögðum til núna fyrir þessa kvótasetningu minkun á kvóta miðað við fyrstu tillögur og hefðum í raun og veru viljað sjá meiri minkun því að hjörðin þar er orðin lítil. | null |
2022 | 35 | Brýnt er að tryggja að skólakerfið á Íslandi sé í stakk búið til að taka vel á móti börnum úr ólíkum menningarheimum og bjóði upp á námsefni við hæfi. Þetta segir Magnús Þór Jónsson, formaður Kennarasambands Íslands. Fjöldi grunnskólabarna af annarri kynslóð innflytjenda á Íslandi hefur ellefufaldast á síðustu fimmtán árum, samkvæmt nýrri samantekt Hagstofu Íslands. Þeim fjölgaði úr 230 árið 2006 í rúmlega 2.600 árið 2021 og eru nú 5,6 prósent grunnskólabarna. | null | null |
2022 | 36 | Fjöldi skemmtiferðaskipa sem koma til Akureyrar í sumar er orðinn sambærilegur því sem var fyrir faraldur. Það eru þó aðeins færri farþegar. | Sumarið tvö þúsund og tuttugu kom ekkert skemmtiferðaskip til hafnar á Akureyri og árið eftir um níutíu skip, flest í minni kantinum. Í sumar koma hundrað fjörutíu og fimm skip til hafnar á Akureyri og mörg þeirra mjög stór.
Þessi fjöldi sem kemur til Akureyrar, er þetta sambærilegt og var fyrir faraldur? Já, þetta er bara svona svipað og 2019 í fjölda en kannski farþegafjöldinn er ekki alveg eins mikill. Bókunarhlutfall í skipin er svona 70%, fram að því hafði bókunarhlutfallið verið svona 95%-6%. Þannig að þetta að þetta er svona að vinna sig í gang aftur.
segir Pétur Ólafsson, hafnarstjóri Hafnarsamlags Norðurlands.
Áætlað er að rúmlega hundrað og tuttugu þúsund farþegar komi til Akureyrar í sumar en það eru um þrjátíu þúsund færri en tvö þúsund og nítján. Flestir koma frá Þýskalandi eða um þriðjungur. Alls koma gestir af rúmlega hundrað þjóðernum með skipunum.
Afleiddar tekjur af komum skemmtiferðaskipa til Íslands tvö þúsund og nítján voru í kringum tuttugu og fimm milljarðar króna.
Við getum áætlað að einn þriðji verði eftir hérna fyrir norðan þannig að við erum að tala um 7,8,9 milljarða sem verði eftir á þessu svæði.
Pétur segir að vel gangi fyrir fyrirtæki á svæðinu að sinna þjónustu við skipin og farþega. Suma daga hafi þó þurft að vísa skipum frá þar sem höfnin hafi verið fullsetin.
Næsta ár og þarnæsta ár eru að verða mjög vel bókuð og stefnir í ekki ósvipað ár og jafnvel betra heldur en þetta ár. | null |
2022 | 36 | Forsætisráðherra segir brýnt að halda aftur af hækkandi húsnæðisverði, til að halda verðbólgu í skefjum. Ársverðbólga mældist 9,9 prósent í júlí og hefur ekki verið hærri í 13 ár. | null | null |
2022 | 36 | Horfur í efnahagsmálum í Þýskalandi hafa versnað verulega á síðustu vikum. Efnahagslægð kann að blasa við ef ekki tekst að snúa þróuninni við. | Efnahagshorfur í Þýskalandi hafa þyngst verulega á síðustu vikum ef marka má könnun meðal stjórnenda níu þúsund fyrirtækja. Margir óttast að gasskortur sé yfirvofandi. Efnahagslægð kann að blasa við verði þróuninni ekki snúið við.
Efnahagsrannsóknastofnunin Ifo fylgist reglulega með ástandi og horfum í þýsku efnahagslífi, stærsta hagkerfi í Evrópu. Í júlíkönnun stofnunarinnar meðal níu þúsund fyrirtækjastjórnenda kemur fram með afgerandi hætti að horfurnar þykja dökkar. Svonefnd væntingavísitala stjórnendanna mælist 88,6 stig í mánuðinum. Hún var 92,2 stig í júní og hefur ekki verið lægri síðan í júní 2020, þegar COVID-19 heimsfaraldurinn var nýlega brostinn á.
Haft er eftir Clemens Fuest, forstjóra Ifo, að þetta bendi til þess að efnahagslægð sé yfirvofandi í Þýskalandi. Að hans sögn vegur þyngst í hinni neikvæðu afstöðu að orkuverð fer hækkandi og margir óttast að gasskortur vofi yfir.
Carsten Brzeski, greinandi hjá ING bankanum, bendir einnig á að eftirspurn fari minnkandi á heimsvísu og að enn þurfi fyrirtækin að glíma við erfiðleika í vöruflutningum. Hugsanlega hafi samdráttur orðið strax á öðrum ársfjórðungi í Þýskalandi, þótt óyggjandi upplýsingar um það liggi enn ekki fyrir. Brzeski segir að því miður séu fleiri neikvæð teikn á lofti í þýsku efnahagslífi en jákvæð á næstu mánuðum, einkum vegna yfirvofandi orkukreppu. | Horfur í efnahagsmálum í Þýskalandi hafa versnað verulega á síðustu vikum. Efnahagslægð kann að blasa við ef ekki tekst að snúa þróuninni við. |
2022 | 36 | null | Heiðar Guðjónsson forstjóri Sýnar hefur selt öll hlutabréf sín í Sýn, sem hann átti í gegnum eignarhaldsfélagið Ursus ehf. Þetta kemur fram í tilkynningu Sýnar til Kauphallar. Þar kemur einnig fram að uppsögn hans taki gildi fyrir lok mánaðar. Ursus var stærsti hluthafinn í Sýn fyrir söluna. Heiðar fær rúma tvo milljarða króna fyrir hlutinn. Bréfin eru seld á 64 krónur, um níu prósentum hærra verði en hlutabréfaverðið stóð í við lokun markaða á föstudag. Félagið Gavia Invest ehf. keypti í dag tæplega 15 prósenta hlut í Sýn og er orðinn stærsti einstaki eigandinn. Gavia Invest er fjárfestingafélag í eigu Reynis Grétarssonar, Hákonar Stefánssonar, Jonathan R. Rubini, Andra Gunnarssonar, Marks Kroloff og Jóns Skaftasonar. | Forstjóri Sýnar hefur gengið frá sölu á öllum hlutabréfum sínum í fyrirtækinu fyrir um 2,2 milljarða króna og sagt starfi sínu lausu. Félagið Gavia Invest keypti í morgun tæplega 15% hlut í Sýn og er orðinn stærsti einstaki eigandinn. |
2022 | 36 | Vegna fjölda þyrluútkalla á sumrin á Landhelgisgæslan erfiðara með að sinna löggæslu- og eftirlitshlutverki sínu á sjó úr lofti. Í ár hefur þetta verið leyst með drónum um borð í varðskipunum. | Meðal þess sem fellur undir löggæslu- og eftirlitshlutverk Landhelgisgæslunnar á hafi úti er eftirlit með fiskveiðum og farartækjum á sjó. Auðunn F. Kristinsson er verkefnastjóri á aðgerðasviði Landhelgisgæslunnar.
Það hefur nú verið þannig að á sumrin útaf miklum fjölda útkalla þá höfum við ekki getað sinnt löggæslueftirliti af sama krafti og við vildum.
Við löggæslueftirlit á sjó er fyrst og fremst verið að fylgjast með hvort skip séu haffær, hafi nauðsynlegan öryggisbúnað eða stjórnendur hafi tilskilin réttindi og hvort brotið sé gegn lögum um fiskveiðar, fiskveiðistjórnun og nytjastofna sjávar. Einnig er fylgst með mengun, siglingaleiðum og fleira. Mörgum þessara verkefna er betur sinnt úr lofti en þegar loftför gæslunnar eru upptekin við að sinna útköllum eru þau ekki til taks að sinna eftirlitinu. Í sumar hefur gæslan haft dróna til umráða.
Í ár erum við með dróna um borð í varðskipunum okkar, frá siglingaöryggisstofnun Evrópusambandsins þannig að við höfum ná að sinna eftirliti á strandsvæðum mjög vel. | null |
2022 | 36 | Vettvangsrannsókn á nauðlendingunni á Nýjabæjarfjalli á laugardaginn er lokið. Starfsmaður Rannsóknarnefndar samgönguslysa telur rétta ákvörðun hafa verið tekna með nauðlendingu. | Allt bendir til þess að ástæða nauðlendingar á Nýjabæjarfjalli vestur af Kaldbaksdal á Öxnadalsheiði á laugardaginn hafi verið vélarbilun. Flugvélin er af gerðinni I.C.P. Savannah S og er skráð sem heimasmíðað loftfar.
Í gær hófst rannsókn á tildrögum slyssins en Ragnar Guðmundsson, hjá flugsviði Rannsóknarnefndar samgönguslysa, segir vísbendingar komnar um orsök.
þetta virðist benda til að þetta sé tæknilegs eðlis, það sem átti sér stað, bilun í flugvélinni.
Hann telur flugmanninn hafa tekið rétta ákvörðun, að nauðlenda á grófum og sléttum fjallstoppnum.
þær voru alveg þokkalegar aðstæðurnar til lendingar og lendingin virðist bara hafa gengið mjög vel.
Hann segir flugvélina í góðu ásigkomulagi en það hafi komið upp vélarbilun og því þurfi að sækja hana með þyrlu til þess að valda ekki jarðraski.
ég veit að þeir eru að skoða það í dag en auðvitað hefur veður og skyggni og veðurfar áhrif á hvort það verði hægt að klára það í dag eða hvort að þurfi að bíða með það.
Ragnar staðfestir að þetta sé sama vél og nauðlenti á ísilögðu Þingvallavatni í mars tvö þúsund og tuttugu.
Nú sé málið á leið í frumrannsóknarfasa þar sem það verður kannað enn frekar. Ragnar segir erfitt að áætla hvenær niðurstöður liggi fyrir. | Starfsmaður Rannsóknarnefndar samgönguslysa telur að flugmaður sem nauðlenti á Nýjabæjarfjalli á Öxnadalsheiði á laugardag hafi tekið rétta ákvörðun. Vettvangsrannsókn er lokið. |
2022 | 36 | Það færist í vöxt að veitingastaðir rukki fyrir ef fólk pantar borð og mætir ekki. Neytendasamtökin hafa fengið ábendingar og fyrirspurnir. Veitingamenn kvíða haustinu vegna hækkandi vaxta og aukinnar verðbólgu. | Hrefna Björk Sverrisdóttir er formaður samtaka félags veitingamanna. Hún segir að fyrir heimsfaraldurinn hafi verið byrjað að rukka staðfestingargjald.
Flestir hættu því þá því það voru breyttir tímar en fólk hefur byrjað að taka þetta upp aftur af því það er mikið um það að fólk sé að panta og ekki að mæta og nýta borðin sem það á pantað. Veistu hvað gjaldið er mikið. Það er mismunandi eftir stöðum því veitingastaðirnir ráða því sjálfir en það er á bilinu kannski fjögur þúsund og svo er það alveg upp í að staðirnir séu að rukka fullt verð fyrir fyrirfram ákveðna matseðla.
Hrefna segir að það þekkist vel í öðrum löndum að fólk greiði staðfestingargjald.
Þetta er mjög mikilvægt fyrir staðina að taka þetta upp hjá sér. Ef maður ímyndar sér 100 manna stað og það eru kannski 25-30 manns sem mæta ekki og það er búið að úthluta tíma fyrir hvern og einn gest uppá tvo tíma. Þú heldur borðinu í 20 mínútur og þá er hreinlega ekki tími til þess að fylla sætið og þar af leiðandi verða veitingastaðirnir af tekjum.
Hún minnir á að fólk hafi alltaf tök á því að afpanta borð á veitingastöðum.
Það er í rauninni bara verið að tryggja það að gestirnir láti vita ef þeir ætli ekki að mæta.
Nú starfa um 8.500 manns í veitingageiranum en fyrir heimsfaraldurinn var fjöldinn um tíu þúsund. Hrefna segir að reksturinn hafi gengið vel í sumar og þakkar það fjölda erlendra ferðamanna
En á sama tíma hafa gjöld og laun þá sérstaklega hækkað alveg svakalega mikið á undanförnum árum auk þess sem skuldsetningin í geiranum er nokkuð há eftir kovid.
Veitingamenn hafa áhyggjur af haustinu, háir vextir og aukin verðbólga hjálpa þar ekki til.
Veitingageirinn er nú þannig að það er mjög auðvelt að skera niður eða að hætta að mæta út að borða ef það vill eitthvað draga saman í útgjöldum. Veitingamenn hafa svolitlar áhyggjur af því sem gerist í haust. | null |
2022 | 36 | Heimsmeistaramótinu í frjálsíþróttum lauk í nótt. Tvö heimsmet voru slegin á lokadeginum og þrjú í heildina. | Tvö heimsmet voru slegin á lokadegi Heimsmeistaramótsins í frjálsíþróttum í Bandaríkjunum í nótt. Sigurbjörn Árni Arngrímsson lýsti keppninni í beinni á RÚV.
Já keppni gærkvöldsins byrjaði með látum og svona lýsti Sigurbjörn Árni undanúrslitum í 100 metra grindahlaupi kvenna. Nígeríukonan Tobi Amusan hljóp á 12,12 sekúndum og bætti þar með heimsmet Kendru Harrison sem keppti einmitt í þessum sama riðli um átta hundraðshluta úr sekúndu. Amusan hljóp enn hraðar í úrslitum en þá mældist meðvindurinn of mikill og tíminn því ekki gildur. Þetta var annað heimsmetið á mótinu í ár því Sydney McLaughlin stórbætti eigið met í 400 metra grindahlaupi í fyrradag.
Þriðja metið var svo slegið síðar í nótt - í stangarstökki karla - þegar Svíinn Armand Duplantis bætti enn einu heimsmetinu í safnið. Duplantis hefur haft töluverða yfirburði í greininni en ekki tekist að verða heimsmeistari utanhúss fyrr en í nótt. Hann var búinn að tryggja sér sigurinn þegar hann lét hækka rána í 6,21. Í fyrstu tilraun hætti hann við í miðju stökki en í annarri tilraun gekk allt að óskum og hann bætti eigið heimsmet frá því í mars um einn sentímetra.
Tveir leikir voru spilaðir hér heima í úvalsdeild karla í fótbolta í gærkvöldi. FH og Breiðablik gerðu markalaust jafntefli í Hafnarfirði en Blikar spiluðu manni færi nánast allan leikinn eftir að Davíð Ingvarsson var rekinn af velli með rautt spjald á níundu mínútu. Það sama var uppi á teningnum í Keflavík þar sem KA var í heimsókn. Heimamenn misstu markmanninn Sindra Kristinn Ólafsson af velli eftir brot á elleftu mínútu og norðanmenn höfðu betur 3-1. KA er í þriðja sæti, stigi á eftir Víkingi sem á leik til góða. Breiðablik er á toppnum með sjö stiga forskot sem stendur. Í kvöld mætast KR og Valur og ÍA og Fram. | Heimsmeistaramótinu í frjálsíþróttum lauk í nótt. Tvö heimsmet voru slegin á lokadeginum og þrjú í heildina. |
2022 | 36 | Formaður Læknafélags Reykjavíkur telur eðlilegt að ný stjórn Landspítalans vilji endurskoða rekstur spítalans. Hann tekur undir með Birni Zoega, nýskipuðum stjórnarformanni, sem sagði í fréttum í gær að skoða ætti hvers konar starfsfólk spítalinn þyrfti og að til greina kæmi að fækka starfsfólki sjúkrahússins. | það er verið að horfa til þess að mannauðsdeildir, samskiptadeildir, tölvudeildir, skirfstofufólk, það hefur fjölgað innan þessara raða. Það er tilfinning okkar sem störfum á gólfinu að það hefur fjölgað í þeirra röðum en ekki svo ríkulega í okkar.
Sagði Ragnar Freyr Ingvarsson. Björn Zoega sagði í fréttum í gær að sérstaklega hefði fjölgað á stuðningssviðum spítalans, starfsfólki sem ynni ekki beint með sjúklingum, og óljóst væri hvort spítalinn hefði efni á því að halda uppi þeirri þjónustu sem það fólk veitti. Alda Margrét Hauksdóttir, formaður Félags lífeindafræðinga, segir enn fullóljóst hvaða starfsfólk Björn á við.
þetta slær okkur ekki vel, og það er mjög loðið hvaða fólk kemur beint að umönnun sjúklinga, og svo eru allir hinir sem vinna að sama markmiðinu. Með því að taka þá og segja þeim upp þá er verið að auka álag á alla þá sem koma beint að umönnun sjúklinganna.
Það er enginn að tala um það að fækka geislafræðingum eða lífeindafræðingum eða sýkladeildum. Þetta er fólk sem stendur ekki við rúmstokk sjúklingsins en allt það starfs sem við vinnum sem vinnum á gólfinu, það byggir á því að hafa þessar öflugu starfstéttir okkur við hlið | Starfsfólki á skrifstofu og í mannauðs- og samskiptadeildum Landspítala fjölgar hraðar en þeim sem sinna sjúklingum, segir Ragnar Freyr Ingvarsson formaður Læknafélags Reykjavíkur. Hann tekur undir með nýskipuðum stjórnarformanni sem segir að mögulega þurfi að fækka starfsfólki. |
2022 | 37 | Hitabylgja ríður yfir stór svæði í Kína í dag og næstu daga og spáð er um og yfir 40 stiga hita víða um land. Þetta er þriðja og sums staðar fjórða hitabylgja sumarsins í Kína. | Í nokkrum borgum við og nærri ströndinni hefur verið lýst yfir hæsta viðbúnaðarstigi vegna hitans og inni í landi er varað við hættu á því að ár flæði yfir bakka sína og stíflur gefi sig vegna mikilla leysinga og jökulbráðar. Veðurfræðingar áætla að þessi hitabylgja verði álíka heit og íþyngjandi og síðasta bylgja, sem gekk yfir landið 5. - 17. júlí. Þó er talið að hitinn fari yfir 40 stig á fleiri svæðum að þessu sinni. Orkumálaráðuneytið varar við hættu á ofálagi á orkukerfi landsins vegna mikillar notkunar á loftkælingu á heimilum og vinnustöðum. Jafnframt er varað við aukinni hættu á gróðureldum á stórum svæðum. Í frétt Guardian segir að sumarið hafi verið sérlega heitt í Kína fram til þessa. Á vatnasviði Gula fljótsins og Yangtze fljótsins, þar sem margar og fjölmennar iðnaðarborgir standa, voru dagarnir þar sem gefnar voru út hitaviðvaranir á tímabilinu 1. júní til 20. júlí tíu fleiri en í meðalári. Spáð er allt að 50 stiga hita í eyðimerkurborginni Turpan í Xinjiang í Austur-Kína í næstu viku. | null |
2022 | 37 | Rússneskum flugskeytum var skotið á úkraínsku hafnaborgina Odessa í morgun, tæpum sólarhring eftir að samkomulag náðist um útflutning á korni frá Úkraínu. Sendiherra Úkraínu í Tyrklandi segir að árásinni megi líkja við að rússlandsforseti hafi hrækt framan í viðsemjendur gærdagsins. | Fulltrúar úkraínskra og rússneskra stjórnvalda undirrituðu í gær samkomulag við stjórnvöld í Tyrklandi og Sameinuðu þjóðirnar um útflutning á korni frá Úkraínu. Það var reyndar grunnt á því góða við undirritunina því innviðaráðherra Úkraínu neitaði að kvitta á sama plagg og varnarmaálaráðherra Rússlands svo samkomulagið var gert í tvíriti.
Þó að Antonio Guterres, aðalframkvæmdastjóri Sameinuðu þjóðanna hafi lýst samkomulaginu sem vonarglætu heyrðust margar áhyggjuraddir um efndir á samningnum. Í morgun greindu hermálayfirvöld í Úkraínu frá því að tveimur rússneskum flugskeytum hafi verið skotið á hafnaborgina Odessa.
Sergei Shoigu varnarmálaráðherra Rússa hét því við undirrutnina í gær að Rússlandsher myndi ekki sæta færis þó úkraínskar hafnir standi nú opnar til útflutnings.
Flugskeytunum var skotið á hafnarsvæðið í Odessa, þaðan sem útflutningurinn á að fara fram. Það hefur ekki staðið á viðbrögðum frá stjórnvöldum í Úkraínu, sem biðla nú til Sameinuðu þjóðanna og Tyrklands að þrýsta á Rússa að standa við gefin loforð. Í yfirlýsingu frá úkraínska sendiráðinu í Ankara í Tyrklandi er gripið til samlíkingarinnar að flugskeytaárás morgunsins megi líkja við að Vladimír Pútín, forseti Rússland, hafi hrækt framan í áðurnefndan Guterres og Erdogan, forseta Tyrklands.
Heimsmarkaðsverð á hveiti lækkaði snarlega á gær eftir undirritun samkomulagsins. Það hefur ekki verið jafn lágt síðan fyrir innrás Rússa í Úkraínu í febrúar síðastliðnum. Hundruðir milljóna manna, meðal annars í mörgum af fátækustu ríkjum heims, treysta á korn frá Úkraínu til matar. | Tæpum sólarhring eftir að samkomulag náðist um útflutning á korni frá Úkraínu var tveimur rússneskum flugskeytum skotið á úkraínsku hafnarborgina Odessa. Heimsmarkaðsverð á hveiti lækkaði snarlega á gær eftir undirritun samkomulagsins |
2022 | 37 | Síminn og Ardian náðu samkomulagi í gær um breytingar á kaupsamningi Ardian á Mílu ehf. Heildarvirði viðskiptanna lækkar um fimm milljarða. Forstjóri Símans segir að það séu ákveðin vonbrigði að fyrri samningur hafi ekki gengið eftir. | Í tilkynningu frá Símanum til Kauphallarinnar kemur fram að heildarvirði viðskiptanna lækki, það var áður 78 milljarðar króna, en verður nú 73 milljarðar. Er því um 5 milljarða króna lækkun að ræða. Orri segir að Ardian hafi farið fram á endursamning samkvæmt ákvæði í fyrri kaupsamning og því hafi þurft að semja upp á nýtt.
Þetta virkar þannig að þegar við gerum samning í október í fyrra um söluna á Mílu á tilteknu verði var fyrirvari þar um það að ef eitthvað kæmi t.d. frá samkeppniseftirlitinu sem hefði áhrif á þessu viðskipti að Ardian gæti gengið frá viðskiptunum og þess vegna þurfti að semja upp á nútt þegar þessi staða var komin upp.
Hann segir að vissulega hafi Síminn vonast til að fyrri samningur gengi eftir en ekkert annað hafi verið í stöðunni en að semja upp á nýtt. Samkeppniseftirlitið hefur frest til 18. ágúst til að meta hvort samningurinn standist samkeppnislög.
Við hefðum ekki skrifað undir þennan samning í gærkvöldi nema að við hefðum verið sátt við það miðað við sö tðuna. Auðvitað hefðum við frekar viljað að fyrri samningurinn hefði gilt en þetta er staðan og þá var þetta möguleiki sem var á borðinu og við klárlega vildum hann frekar en að ekki yrði af viðskiptunum. | null |
2022 | 37 | Lilja Alfreðsdóttir viðskiptaráðherra hafnar því alfarið að stjórnvöld standi aðgerðarlaus gagnvart hækkandi verðbólgu. Hún skilur áhyggjur verkalýðsforystunnar og segir gripið verði til aðgerða, það taki þó tíma að sjá árangur af þeim. | Hagstofan birti í gær nýjar upplýsingar um vísitölu neysluverðs sem sýnir að verðbólga hér á landi er komin í 9,9 prósent og hefur ekki verið hærri í tæp þrettán ár. Verðbólga hefur hækkað jafnt og þétt frá áramótum og allar spár benda til að hún eigi eftir að hækka enn frekar og það sama segja spár um stýrivexti Seðlabankans sem líka hafa hækkað síðustu misserin. Lilja Alfreðsdóttir er menningar og viðskiptaráðherra og varaformaður Framsóknarflokksins.
þetta er auðvitað mjög há verðbólga og er í takti við það sem við erum að sjá í löndunum í kringum okkur. varðandi viðbrögð stjórnvalda þá er það þannig að Seðlabankinn hefur hækkað vexti verulega og raunvextir eru býsna háir á Íslandi. Í öðru lagi þá hefur Seðlabankinn farið í aðgerðir til þess að reyna að kæla fasteignamarkaðinn og við eigum eftir að sjá hvernig það í raun og veru kemur út
Þar að auki segir Lilja stjórnvöld hafa verið að beita ríkisfjármálum og auka aðhald og það taki tíma að sjá árangur af því, en allt kapp verði lagt á að verja kaupmáttinn. Forysta ASÍ hefur gagnrýnt stjórnvöld fyrir aðgerðarleysi og krefst þess að gripið verði til aðgerða og álögur lækkaðar.
ég hafna því að stjórnvöld hafi algerlega verið aðgerðarlaus hins vegar skil ég vel þær áhyggjur og athugasemdir sem verkalýðsforystan hefur og við auðvitað hlustum mjög gaumgæfilega eftir öllu því sem þau segja. Hins vegar vil ég líka benda á að að sumu leyti vinna ytri aðstæður eitthvað með okkur eins og staðan er í dag, við erum að sjá að krónan er sterk vegna þess að það gengur mjög vel í ferðaþjónustunni. | Stjórnvöld hlusta gaumgæfilega á verkalýðsforystuna, grípa til aðgerða vegna hækkandi verðbólgu og leggja allt kapp á að verja kaupmáttinn segir viðskiptaráðherra. Hún hafnar alfarið ásökunum um að stjórnvöld séu aðgerðalaus. |
2022 | 37 | Ökumaður lést eftir að hann missti stjórn á bíl sínum og hafnaði utan vegar við eftirför lögreglu á Akrafjallsvegi í gærkvöldi. Lögregla segir að bíllinn hafi oltið nokkrum sinnum og haft er eftir sjónarvottum að ökumaðurinn hafi kastast út úr bifreiðinni. Farþegar í strætisvagni urðu vitni að slysinu og fengu áfallahjálp. | Lögreglu barst tilkynning um rásandi aksturslag bíls í Hvalfjarðargöngum á leið vestur um sjöleytið í gærkvöldi. Lögreglumenn fóru frá Akranesi til að kanna málið og mættu bílnum á Akrafjallsvegi.
Þá sneri lögregla við og ætlaði að stöðva ökumanninn til að kanna ástand hans. Hann jók ferðina verulega og tók fram úr strætisvagni á ógnarhraða, segir í tilkynningunni. Eftir það missti hann stjórn á bílnum.
Rannsóknardeild Lögreglunnar á Vesturlandi er með slysið til rannsóknar og nýtur aðstoðar tæknideildar Lögreglunnar á Höfuðborgarsvæðinu. Lögregla hefur ekki veitt frekari upplýsingar um málið. | Ökumaður lést þegar hann velti bíl sínum eftir eftirför lögreglu á Akrafjallsvegi í gærkvöldi. Farþegar í strætisvagni urðu vitni að slysinu. |
2022 | 37 | Sundgarpurinn Sigurgeir Svanbergsson kom á Landeyjasanda laust fyrir miðnætti í gærkvöldi eftir um tólf kílómetra langt sund frá Vestmannaeyjum. Hann segir sundið hafa gengið vel en að hann sé stífur, teygður og togaður eftir ferðina. | Þetta gekk bara mjög vel myndi ég segja. Við héldum að föllin ætluðu að stríða okkur eitthvað en þau gerðu ekkert mikið af því, allavega ekkert sem við fundum fyrir. Þetta var bara flott.
segir Sigurgeir Svanbergsson. Veðrið var fínt meðan hann synti þessa löngu leið og sjórinn vann með honum. Ferðin tók örlítið lengri tíma en áætlað var en það skipti hann engu máli. Allt hafi gengið vel fyrir sig.
Já, svona að mestu leyti. Það var eiginlega ótrúlegt. Við lögðum reyndar af stað klukkutíma á eftir áætlun en ég held að það hafi ekki haft nein brjálæðisleg áhrif.
Sigurgeir synti til styrktar Barnaheilla og með sérstaka áherslu á stuðning við börn í Úkraínu. Hann synti álíka langa leið þegar hann fór yfir Kollafjörðinn og segir Sigurgeir sundið frá Eyjum erfiðara.
Ef maður horfir á sundið sem slíkt þá var það erfiðara. En þetta er allt öðruvísi af því í fyrra var svo mikið vesen. Báturinn var að bila og straumarnir annað hvort í bakið eða bringuna á manni. Þetta var öðruvísi. Það var meira afl í kringum mann núna á milli eyja og lands. Maður finnur það alveg. | Sundkappinn Sigurgeir Svanbergsson synti frá Vestmannaeyjum til Landeyjasanda í gærkvöldi. Hann segist teygður og togaður eftir erfitt sund, sem gekk þó að óskum. |